open-index/open-wikipedia-markdown huggingface dataset:
ตำบลเมืองเพีย (อำเภอบ้านไผ่)

**เมืองเพีย** เป็นตำบลหนึ่งในอำเภอบ้านไผ่ จังหวัดขอนแก่น พื้นที่ทางทิศตะวันออกและทิศใต้ส่วนมากจะเป็นที่ราบใช้ในการทำนา แต่ทางทิศเหนือส่วนมากจะเป็นดินเอียด (ดินเค็ม) ซึ่งบริเวณนี้ใช้เป็นแหล่งต้มเกลือสินเธาว์สำหรับส่งส่วยและขายหรือแลกเปลี่ยนสินค้า ส่วนทางทิศใต้และทิศตะวันตกเป็นที่เนินสลับกับที่ราบ ที่เนินใช้ทำไร่ ทำสวน ส่วนที่ราบใช้ทำนา

## ประวัติ
ตำบลเมืองเพียเป็นตำบลที่เก่าแก่แห่งหนึ่งของอำเภอบ้านไผ่ สันนิษฐานว่าก่อตั้งขึ้นเมื่อประมาณ พ.ศ. 2310 จากคำบอกเล่าว่า มีพ่อขุนเพี้ยได้นำลูกบ้านอพยพมาตั้งหมู่บ้านใหม่ เดินทางมาจากบริเวณที่เป็นจังหวัดร้อยเอ็ดในปัจจุบัน เห็นสภาพพื้นที่เป็นที่เนินล้อมรอบด้วยหนองน้ำมีสัตว์และพืชที่อุดมสมบูรณ์ มีสภาพพอที่จะสร้างเมืองได้ จึงให้ราษฎรจัดสร้างบ้านที่อยู่อาศัย ประกอบกับที่หมู่บ้านมีพระพุทธรูป (พระเจ้าใหญ่) ตั้งอยู่ก่อนแล้ว จึงได้ตั้งชื่อตามผู้ที่นำมาคือ บ้านขุนเพีย ต่อมาเรียกเพี้ยนเป็นเมืองขุนเพีย และนาน ๆ เข้าจึงตั้งชื่อว่า "เมืองเพีย" 

ต่อมาเมื่อวันที่ 5 กรกฎาคม พ.ศ. 2516 ทางราชการได้ประกาศจัดตั้ง **สภาตำบลเมืองเพีย** ในพื้นที่ตำบล จนกระทั่งเมื่อวันที่ 16 ธันวาคม พ.ศ. 2539 ได้มีประกาศกระทรวงมหาดไทยให้จัดตั้งสภาตำบลนี้เป็น **องค์การบริหารส่วนตำบลเมืองเพีย** จนถึงปัจจุบัน

## ที่ตั้งและอาณาเขต
ตำบลเมืองเพียตั้งอยู่ทางทิศตะวันตกของอำเภอ มีอาณาเขตติดต่อกับเขตการปกครองข้างเคียงดังต่อไปนี้
* **ทิศเหนือ** ติดต่อกับตำบลหนองแปน (อำเภอมัญจาคีรี) และตำบลโคกสำราญ (อำเภอบ้านแฮด)
* **ทิศตะวันออก** ติดต่อกับตำบลบ้านไผ่และตำบลหัวหนอง
* **ทิศใต้** ติดต่อกับตำบลเปือยใหญ่ (อำเภอโนนศิลา)
* **ทิศตะวันตก** ติดต่อกับตำบลชนบทและตำบลศรีบุญเรือง (อำเภอชนบท)

## การแบ่งเขตการปกครอง
ตำบลเมืองเพียแบ่งเขตการปกครองออกเป็น 14 หมู่บ้าน ดังนี้
* **หมู่ที่ 1** บ้านเมืองเพีย
* **หมู่ที่ 2** บ้านเมืองเพีย
* **หมู่ที่ 3** บ้านขามเรียน
* **หมู่ที่ 4** บ้านดู่ใหญ่
* **หมู่ที่ 5** บ้านละว้า
* **หมู่ที่ 6** บ้านละว้า
* **หมู่ที่ 7** บ้านชีกกค้อ
* **หมู่ที่ 8** บ้านเมืองเพีย
* **หมู่ที่ 9** บ้านหนองนางขวัญ
* **หมู่ที่ 10** บ้านละว้า
* **หมู่ที่ 11** บ้านดู่โพธิ์ตาก
* **หมู่ที่ 12** บ้านขามเรียน
* **หมู่ที่ 13** บ้านชีกกค้อ
* **หมู่ที่ 14** บ้านคามวารี          

## การศึกษา
มีสถานศึกษา คือ
* โรงเรียนบ้านเมืองเพีย
* โรงเรียนบ้านละว้า
* โรงเรียนบ้านดู่ใหญ่
* โรงเรียนบ้านขามเรียน
* โรงเรียนบ้านชีกค้อ
* โรงเรียนหนองนาขวัญ
* ศูนย์พัฒนาเด็กเล็ก องค์การบริหารส่วนตำบลเมืองเพีย

## การสาธารณสุข
ตำบลเมืองเพียมีสถานให้บริการทางด้านสาธารณสุข จำนวน 2 แห่ง
# โรงพยาบาลส่งเสริมสุขภาพตำบลเมืองเพีย หมู่ที่ 1
# โรงพยาบาลส่งเสริมสุขภาพตำบล บ้านละว้า หมู่ที่ 5

## อ้างอิง

เมืองเพีย
เมืองเพีย
ตำบลแคนเหนือ

**แคนเหนือ** เป็นตำบลหนึ่งในอำเภอบ้านไผ่ จังหวัดขอนแก่น ห่างจากตัวอำเภอ 7.5 กิโลเมตร มีพื้นที่ทั้งหมด 22,625 ไร่ หรือ 36.27 ตารางกิโลเมตร

## ประวัติ
ตำบลแคนเหนือเป็นตำบลเก่าแก่แห่งหนึ่งของอำเภอบ้านไผ่ ซึ่งก่อตั้งมานานแล้วประมาณ 280 ปี เหตุที่ได้ชื่อว่าแคนเหนือ เนื่องจากมีหมู่บ้านหนึ่งมีต้นแคน (ไม้ยืนต้นขนาดใหญ่ ใบทรงเป็นพุ่ม) อยู่เป็นจำนวนมากอยู่ทางทิศเหนือของหมู่บ้าน ชาวบ้านจึงตั้งชื่อว่าบ้านแคนเหนือ และตั้งเป็นชื่อของตำบลแต่นั้นมา แต่เดิมขึ้นอยู่กับปกครองอำเภอชนบท ต่อมาใน พ.ศ. 2457 มีการตั้งอำเภอพลขึ้นโดยแยกพื้นที่จากอำเภอชนบท ตำบลแคนเหนือได้ย้ายมาขึ้นกับอำเภอพล จังหวัดขอนแก่น ต่อมาใน พ.ศ. 2471 ได้จัดตั้งกิ่งอำเภอบ้านไผ่แยกจากอำเภอชนบท ตำบลแคนเหนือ จึงย้ายมาขึ้นกับปกครองของกิ่งอำเภอบ้านไผ่ ใน พ.ศ. 2482 กิ่งอำเภอบ้านไผ่ยกฐานะเป็นอำเภอบ้านไผ่ ตำบลแคนเหนือเป็นตำบลหนึ่งในสี่ตำบลของอำเภอบ้านไผ่ ซึ่งในขณะนั้นตำบลแคนเหนือปกครองทั้งหมด 46 หมู่บ้าน ต่อมามีการแยกเป็นตำบลบ้านหัน (อำเภอโนนศิลา) และแยกหมู่บ้านเรื่อยมาตั้งแต่ พ.ศ.  2492 

ต่อมาเมื่อวันที่ 5 กรกฎาคม พ.ศ. 2516 ทางราชการได้ประกาศจัดตั้ง **สภาตำบลแคนเหนือ** ในพื้นที่ตำบล จนกระทั่งเมื่อวันที่ 16 ธันวาคม พ.ศ. 2539 ได้มีประกาศกระทรวงมหาดไทยให้จัดตั้งสภาตำบลนี้เป็น **องค์การบริหารส่วนตำบลแคนเหนือ** จนถึงปัจจุบัน

## ที่ตั้งและอาณาเขต
ตำบลแคนเหนือตั้งอยู่ทางทิศใต้ของอำเภอ มีอาณาเขตติดต่อกับเขตการปกครองข้างเคียงดังต่อไปนี้
* **ทิศเหนือ** ติดต่อกับตำบลหนองน้ำใสและตำบลหินตั้ง
* **ทิศตะวันออก** ติดต่อกับตำบลบ้านลาน
* **ทิศใต้** ติดต่อกับตำบลป่าปอและตำบลบ้านหัน (อำเภอโนนศิลา)
* **ทิศตะวันตก** ติดต่อกับตำบลบ้านหัน (อำเภอโนนศิลา) และตำบลหนองน้ำใส

## การแบ่งเขตการปกครอง
ตำบลแคนเหนือแบ่งเขตการปกครองออกเป็น 9 หมู่บ้าน ดังนี้
* **หมู่ที่ 1** บ้านแคนเหนือ
* **หมู่ที่ 2** บ้านดอนหมากพริก
* **หมู่ที่ 3** บ้านหนองคูณ
* **หมู่ที่ 4** บ้านเหล่าหลวง
* **หมู่ที่ 5** บ้านห้วยชัน
* **หมู่ที่ 6** บ้านหนองเจ้าเมือง
* **หมู่ที่ 7** บ้านโคกโก
* **หมู่ที่ 8** บ้านลิ้นฟ้า
* **หมู่ที่ 9** บ้านโคกกลาง

## อ้างอิง

แคนเหนือ
แคนเหนือ
พระนางราชเทวีแห่งหงสาวดี

**พระนางราชเทวี** (, ) เป็นมเหสีองค์สำคัญของ พระเจ้าบุเรงนอง แห่งพม่า พระนางเป็นพระราชมารดาของพระเจ้าเชียงใหม่นรธาเมงสอ, พระนางราชธาตุกัลยาแห่งตองอู และพระเจ้าสิริสุธรรมราชาแห่งเมาะตะมะ พระนางยังเป็นพระภาคิไนยของพระเจ้านรปติที่ 2 แห่งอังวะ เดิมพระนางมีพระอิสริยยศเป็นพระอัครชายา แต่ต่อมาได้รับสถาปนาเป็นพระมเหสีพระองค์ที่ 3 เมื่อวันที่ 17 มีนาคม ค.ศ. 1563 แต่ในอีกปีครึ่งต่อมาพระนางก็สิ้นพระชนม์เมื่อวันที่ 13 กันยายน ค.ศ. 1564

## ในวัฒนธรรมร่วมสมัย
พระนางเป็นตัวละครในละครโทรทัศน์ไทยหลายเรื่อง อาทิเช่น *[[ผู้ชนะสิบทิศ]]* ในชื่อ **ตะละแม่อเทตยา** และ ละครโทรทัศน์ เรื่อง **กษัตริยา** ในปี พ.ศ. 2546  ในชื่อ **พระราชเทวีเชงทะเว** รับบทโดย นวลปรางค์ ตรีชิต และยังปรากฏในฉากภาพยนตร์ *[[ตำนานสมเด็จพระนเรศวรมหาราช]]* ปี พ.ศ. 2550 ในฐานะพระอัครมเหสีที่ประทับข้างพระเจ้าบุเรงนอง

## อ้างอิง
; เชิงอรรถ

;บรรณานุกรม

* 

หมวดหมู่:ราชวงศ์ตองอู
พระนางราชเทวีแห่งตองอู

**พระนางราชเทวีแห่งตองอู** (, ) เป็นอนุพระมเหสีในพระเจ้าเมงจีโย ปฐมกษัตริย์แห่งราชวงศ์ตองอู และพระราชมารดาของพระเจ้าตะเบ็งชะเวตี้ เมื่อแรกประสูติมีพระนามว่า **ขิ่นโอ** (, ) เป็นธิดาของผู้นำหมู่บ้าน แลเว่ (ปัจจุบันคืออำเภอแลเว่) ต่อมาได้เข้าถวายตัวเป็นพระสนมของพระเจ้าเมงจีโยใน ค.ศ. 1515 เมื่อมีพระประสูติกาลพระโอรสองค์แรกและองค์เดียว พระเจ้าเมงจีโยจึงสถาปนาขึ้นเป็นพระมเหสีในพระอิสริยยศที่ **พระนางราชเทวี**

## ในวัฒนธรรมสมัยนิยม
พระนางราชเทวีแห่งตองอู เป็นที่รู้จักในประเทศไทยจากนวนิยายเรื่อง ผู้ชนะสิบทิศ แต่งโดย โชติ แพร่พันธุ์ หรือ ยาขอบ ต่อมาได้มีการนำไปสร้างเป็นภาพยนตร์และละครมากมาย โดยมีนักแสดงผู้รับบท พระนางราชเทวีแห่งตองอู หรือเป็นที่รู้จักในชื่อ พระราชเทวี ได้แก่

* พงษ์ลดา พิมลพรรณ จากละครเรื่อง ผู้ชนะสิบทิศ (2532-33) ทางช่อง 3
* ดารัณ ฐิตะกวิน จากละครเรื่อง ผู้ชนะสิบทิศ (2556) ทางช่อง 8

## อ้างอิง

## บรรณานุกรม
* 

หมวดหมู่:ราชวงศ์ตองอู
สิริสุธรรมราชาแห่งเมาะตะมะ

**สิริสุธรรมราชาแห่งเมาะตะมะ** (, , ; 8 เมษายน 1561 – ประมาณ พฤษภาคม 1584) เป็นอุปราชเมาะตะมะระหว่าง ค.ศ. 1581 ถึง 1584 ในรัชสมัยพระเจ้านันทบุเรง พระองค์เป็นพระอนุชาของพระเจ้าสาวถีนรตรามังซอศรีมังสรธาช่อ กษัตริย์แห่งล้านนาและ พระนางราชธาตุกัลยา แห่งตองอู สันนิษฐานว่าพระองค์คือคนเดียวกันกับ **พระสังขทัต** ในพงศาวดารไทย

## พระประวัติ
พระองค์ผู้จะเป็นอุปราชในอนาคตมีพระนามตอนประสูติว่า **สังฆทัตถ** () หรือ **สังฆาทัตถ** (, ) โดยเป็นพระโอรสในพระนางราชเทวีกับพระเจ้าบุเรงนองแห่งราชวงศ์ตองอูในวันที่ 8 เมษายน ค.ศ. 1561 ที่พระราชวังกัมโพชธานี พระองค์เป็นพระราชโอรสองค์สุดท้องในพระราชโอรสธิดา 6 พระองค์จากอัครมเหสีสามพระองค์ที่เติบโตในพระราชวัง พระองค์ทรงเข้าทำพระราชพิธีการไว้จุกในวันที่ 20 ตุลาคม ค.ศ. 1577

พระองค์ทรงบัญชาการทหารกองหนึ่งในการรบที่ล้านช้างเมื่อ ค.ศ. 1579–80 ภายใต้การนำของนันทบุเรง ผู้บัญชาการสูงสุดผู้เป็นพระเชษฐาต่างมารดา แต่กองทัพที่มีทหารทั้งหมด 22,000 นายนี้ก็ไม่ได้ทำการสู้รบ

พระองค์ได้รับการแต่งตั้งเป็นอุปราชเมาะตะมะพร้อมบรรดาศักดิ์ **สิริสุธรรมราชา** ในวันที่ 26 พฤษภาคม ค.ศ. 1581 อุปราชองค์ใหม่ได้รับการขอร้องให้ร่วมเป็นผู้นำร่วมกับมังกะยอดิน ในสงครามที่กำลังดำเนินอยู่กับยะไข่ เมื่อวันที่ 28 กันยายน ค.ศ. 1581 กองทัพที่มีทหาร 18,000 นาย ม้า 800 ตัว ช้าง 60 เชือกจึงออกจากพะโคไปยังยะไข่ (พระเจ้ามังกะยอดินทรงนำทัพทหารแกร่ง 11,000 นาย) แต่ไม่ได้ทำการสู้รบ หกสัปดาห์ต่อมา พระมหากษัตริย์สวรรคต และนันทบุเรงผู้เป็นพระราชโอรสองค์แรกจึงจำต้องเลิกทัพ

นี่จึงเป็นช่วงสุดท้ายที่พระองค์ได้รับการกล่าวถึงโดยตรงในพงศาวดารพม่า ในเดือนพฤษภาคม ค.ศ. 1584 เมาะตะมะตกอยู่ภายใต้การครอบครองของพระนเรศวรมหาราชแห่งสยาม ผู้เสด็จกลับสยามโดยนำทหารเกณฑ์กลับไปเป็นจำนวนมาก ตัวอุปราชอาจถูกนำตัวไปหรือถูกสังหาร แม้กองกำลังของพะโคจะกลับเข้ายึดครองเมาะตะมะในปีเดียวกัน แต่ชื่ออุปราชหรือคำว่า "อุปราชเมาะตะมะ" (မုတ္တမ မင်းကြီး) กลับไม่ปรากฏอีกเลย แม้ว่าในการรุกรานสยามของพม่า (ค.ศ. 1584–1593) จะมีการเดินทัพผ่านเมาะตะมะถึงสามครั้งจากทั้งหมดห้าครั้ง แต่ก็ไม่มีการกล่าวถึงชื่อของพระองค์หรือชื่อผู้ปกครองเมาะตะมะในรายชื่อผู้บัญชาการของกองทัพ เมื่อมีการกล่าวถึงผู้ปกครองเมาะตะมะในการบุกโจมตีของสยามใน ค.ศ. 1592 ก็ได้เรียกเพียงเป็นข้าหลวงแห่งเมาะตะมะ (မုတ္တမ မြို့စား)

## หมายเหตุ

## อ้างอิง

## บรรณานุกรม
* 
* 

หมวดหมู่:ราชวงศ์ตองอู
หมวดหมู่:จักรวรรดิตองอูที่หนึ่ง
รัฐมนตรีว่าการกระทรวงธุรกิจและการค้า

**รัฐมนตรีว่าการกระทรวงธุรกิจและการค้า** () หรือ **รัฐมนตรีธุรกิจ** เป็นรัฐมนตรีในรัฐบาลสหราชอาณาจักร รับผิดชอบกระทรวงธุรกิจและการค้า

รัฐมนตรีธุรกิจคนปัจจุบันคือ โจนาทาน เรย์โนลส์ ซึ่งได้รับการแต่งตั้งโดย เคียร์ สตาร์เมอร์ เมื่อวันที่ 5 กรกฎาคม ค.ศ. 2024

## ดูเพิ่ม
* กระทรวงธุรกิจ พลังงาน และ นโยบายอุตสาหกรรม
* รัฐบาลสหราชอาณาจักร

## อ้างอิง

หมวดหมู่:การเมืองสหราชอาณาจักร
หมวดหมู่:รัฐบาลสหราชอาณาจักร
หมวดหมู่:คณะรัฐมนตรีสหราชอาณาจักร
พระนางจันทาเทวี

**พระนางจันทาเทวี** ( ; ) หนึ่งในพระมเหสีของพระเจ้าบุเรงนองแห่งราชวงศ์ตองอูระหว่าง ค.ศ. 1553 ถึง 1581 นอกจากนี้พระนางยังเป็นพระมเหสีของกษัตริย์สององค์สุดท้ายแห่งอาณาจักรแปรระหว่าง ค.ศ. 1532 ถึง 1542 และพระนางยังเป็นพระอัยยิกา (ยาย) ของนะฉิ่นเหน่าง์ กษัตริย์แห่งตองอู

## พระประวัติ
พระนางมีพระนามแรกประสูติว่า **Thiri Hpone Htut** ( ) เป็นพระธิดาในพระเจ้าชเวน่านจ่อชีนแห่งอังวะกับพระนางธัมมเทวีแห่งอังวะใน ค.ศ. 1517/1518 หลังพระราชบิดาถูกปลงพระชนม์ขณะปฏิบัติหน้าที่สู้รบต่อกองทัพสมาพันธรัฐแห่งกลุ่มรัฐฉานกับอาณาจักรแปรในวันที่ 25 มีนาคม ค.ศ. 1527 พระเจ้าตะโดเมงสอแห่งแปรทรงนำตัวเจ้าหญิงเมื่อทรงพระเยาว์ไปที่แปร ภายหลังที่แปร พระนางถูกสมรสกับพระเจ้านรปติ หนึ่งในพระราชนัดดาของพระเจ้าตะโดเมงสอผู้ปกครองใน ค.ศ. 1532 ถึง 1539 หลังพระเจ้านรปติสวรรคต พระนางจึงนำไปสมรสกับพระเจ้ามังฆ้อง พระราชอนุชา พระนางมีพระราชโอรสกับพระเจ้ามังฆ้อง

เมื่อแปรถูกกองทัพตองอูเข้ายึดในเดือนพฤษภาคม ค.ศ. 1542 พระราชาและราชินีแห่งแปรถูกส่งตัวไปที่ตองอู แต่เมื่อประมาณเมษายน ค.ศ. 1553 พระเจ้ามังฆ้องถูกประหารชีวิตฐานสงสัยว่าวางแผนต่อต้านบุเรงนอง Thiri Hpone Htut จึงกลายเป็นพระมเหสีของพระเจ้าบุเรงนอง พร้อมพระอิสริยยศว่า จันทาเทวี ทั้งคู่มีพระราชธิดานาม Khin Saw ผู้เป็นพระราชมารดาของนะฉิ่นเหน่าง์ กษัตริย์กบฏแห่งตองอูในอนาคต

## ในวัฒนธรรมร่วมสมัย
พระนางได้รับการดัดแปลงเป็นตัวละครละครโทรทัศน์เรื่อง **กษัตริยา** พ.ศ. 2546 ในชื่อ **พระราชเทวีจันทรา** รับบทโดยคนางค์ ดำรงหัด และปรากฏฉากในภาพยนตร์ตำนานสมเด็จพระนเรศวรมหาราช พ.ศ. 2550 ในฐานะพระอัครมเหสีที่ประทับข้างพระเจ้าบุเรงนอง รับบทโดยเปรมสินี รัตนโสภา และละครเรื่อง **หงสาวดี** ในปี พ.ศ. 2569 รับบทโดยชาลิสา ชาว์บ

## พงศาวลี



## หมายเหตุ

## อ้างอิง

## บรรณานุกรม
* 
* 
* 
* 

หมวดหมู่:ราชวงศ์ตองอู
ไทยลีก ฤดูกาล 2561

**ไทยลีก 2561** (เป็นที่รู้จักกันในชื่อ โตโยต้า ไทยลีก ตามชื่อของผู้สนับสนุนหลัก) เป็นฤดูกาลที่ 22 ของการแข่งขันไทยลีกนับตั้งแต่ก่อตั้งมาในปี พ.ศ. 2539 ซึ่งในฤดูกาลนี้จะมีสโมสรเข้าร่วมการแข่งขัน 18 สโมสร โดยจะเริ่มแข่งขันในวันที่ 9 กุมภาพันธ์ พ.ศ. 2561 และสิ้นสุดฤดูกาลการแข่งขันในวันที่ 21 ตุลาคม พ.ศ. 2561 

บุรีรัมย์ ยูไนเต็ด เป็นแชมป์เก่าที่ต้องแข่งขันเพื่อป้องกันแชมป์ในปีนี้ซึ่งก็สามารถป้องกันแชมป์​ไทยลีกได้สำเร็จ โดยที่มี ชัยนาท ฮอร์นบิล, แอร์ฟอร์ซ ยูไนเต็ด และ ประจวบคีรีขันธ์ (พีที ประจวบ)  เป็น 3 สโมสรที่ได้เลื่อนชั้นจากไทยลีก 2 ขึ้นมาลงเล่นในไทยลีกฤดูกาลนี้

## สโมสร


### สนามเหย้าและที่ตั้ง
:*หมายเหตุ: ตารางเรียงตามตัวอักษร


=== การเปลี่ยนชื่อ ===

=== การเปลี่ยนสนาม ===

=== ข้อมูลสโมสรและผู้สนับสนุน ===
<small>หมายเหตุ: ธงชาติที่ระบุทีมชาตินั้นเป็นไปตามกฎข้อบังคับของ[[ฟีฟ่า]] ผู้เล่นสามารถถือสัญชาติที่ไม่เป็นไปตามฟีฟ่าได้มากกว่าหนึ่งสัญชาติ</small>




=== การเปลี่ยนแปลงผู้จัดการทีม ===


== ตารางคะแนน ==


== ผลการแข่งขัน ==



 
 
 
 
 
 
 
 
 
 
 
 
 
 
 
 
 
 


 
 
 
 
 
 
 
 
 
 
 
 
 
 
 
 
 
 


 
 
 
 
 
 
 
 
 
 
 
 
 
 
 
 
 
 


 
 
 
 
 
 
 
 
 
 
 
 
 
 
 
 
 
 


 
 
 
 
 
 
 
 
 
 
 
 
 
 
 
 
 
 


 
 
 
 
 
 
 
 
 
 
 
 
 
 
 
 
 
 


 
 
 
 
 
 
 
 
 
 
 
 
 
 
 
 
 
 


 
 
 
 
 
 
 
 
 
 
 
 
 
 
 
 
 
 


 
 
 
 
 
 
 
 
 
 
 
 
 
 
 
 
 
 


 
 
 
 
 
 
 
 
 
 
 
 
 
 
 
 
 
 


 
 
 
 
 
 
 
 
 
 
 
 
 
 
 
 
 
 


 
 
 
 
 
 
 
 
 
 
 
 
 
 
 
 
 
 


 
 
 
 
 
 
 
 
 
 
 
 
 
 
 
 
 
 


 
 
 
 
 
 
 
 
 
 
 
 
 
 
 
 
 
 


 
 
 
 
 
 
 
 
 
 
 
 
 
 
 
 
 
 


 
 
 
 
 
 
 
 
 
 
 
 
 
 
 
 
 
 


 
 
 
 
 
 
 
 
 
 
 
 
 
 
 
 
 
 


 
 
 
 
 
 
 
 
 
 
 
 
 
 
 
 
 
 



==สถิติประจำฤดูกาล==
===ผู้ทำประตูสูงสุด===



===การผ่านบอลสูงสุด===

[[ไฟล์:Vander Luiz Silva Souza 20180316.jpg|thumb|[[วังเดร์ ลูอีส ซิลวา ซูซา]] จ่ายบอลสูงสุดที่ 14 ครั้ง]]


=== แฮตทริก ===


===คลีนชีตส์===
:*ณ วันที่ 12 กันยายน พ.ศ. 2561.''
[thumb|[ฉัตรชัย บุตรพรหม เก็บคลีนชีตส์มากสุดในฤดูกาลนี้]]

## รางวัล
### รางวัลประจำเดือน
[200px|thumb|[ธวัชชัย ดำรงอ่องตระกูล ได้รับรางวัลผู้จัดการทีมยอดเยี่ยมประจำเดือนพฤษภาคม หลังจากที่คุมทีมน้องใหม่อย่างพีที ประจวบ ทำผลงานได้อย่างโดดเด่น]]

## จำนวนผู้ชม



## ดูเพิ่ม
* ไทยลีก 2 ฤดูกาล 2561
* ไทยลีก 3 ฤดูกาล 2561
* ไทยลีก 4 ฤดูกาล 2561
* ไทยแลนด์ อเมเจอร์ลีก ฤดูกาล 2561
* ช้าง เอฟเอคัพ 2561
* โตโยต้า ลีกคัพ 2561
* ไทยแลนด์แชมเปียนส์คัพ 2561

## อ้างอิง

## แหล่งข้อมูลอื่น
* เว็บไซต์ Thai League
* เฟซบุ๊ก Toyota King of Football

หมวดหมู่:ไทยลีกแบ่งตามฤดูกาล
หมวดหมู่:ฟุตบอลไทยในปี พ.ศ. 2561
กระทรวงยุทธศาสตร์ธุรกิจ พลังงานและอุตสาหกรรม

**กระทรวงธุรกิจ พลังงาน และ นโยบายอุตสาหกรรม** (**BEIS**) เป็นกระทรวงหนึ่งของรัฐบาลสหราชอาณาจักร ซึ่งจัดตั้งโดย เทเรซา เมย์ เมื่อ 14 กรกฎาคม ค.ศ. 2016 โดยจัดตั้งหลังที่เธอดำรงตำแหน่งนายกรัฐมนตรี โดยเป็นการรวมหน่วยงานระหว่าง กระทรวงธุรกิจ นวัตกรรม และ ทักษะ และ กระทรวงพลังงานและการเปลื่ยนแปลงสภาวะอากาศ

BEIS รับผิดชอบเกี่ยวกับ เรื่องการส่งเสริมธุรกิจ การอุตสาหกรรม วิทยาศาสตร์และนวัตกรรม การขับเคลื่อนนโยบายด้านพลังงานและการเปลื่ยนแปลงสภาวะอากาศของโลก โดยรับโอนหน้าที่จากทั้งสองกระทรวง

## อำนาจหน้าที่
กระทรวงมีอำนาจหน้าที่ตามนโยบาย รัฐบาลสหราชอาณาจักร ในด้านต่างๆ ดังนี้:
* การสนับสนุนและออกกฎระเบียบต่างๆ แก่ธุรกิจทุกชนิด
* นโยบายด้าน การเปลี่ยนแปลงสภาพภูมิอากาศ ของสหราชอาณาจักร
* กฎหมายว่าด้วยบริษัท
* การแข่งขันทางธุรกิจ
* ลูกค้าสัมพันธ์
* ธรรมาภิบาลบริษัท
* พลังงานในสหราชอาณาจักร
* ลูกจ้างสัมพันธ์
* การขออนุญาตส่งออก
* นวัตกรรม
* การล้มละลาย
* ทรัพย์สินทางปัญญา
* กิจการอวกาศ
* ไปรษณีย์สัมพันธ์
* การพัฒนาเศรษฐกิจในระดับท้องถิ่น
* วิทยาศาสตร์ และ การวิจัย
* การค้าการลงทุน

นโยบายบางส่วน กระทรวงสามารถบังคับใช้และกำหนดนโยบายได้ในเขต อังกฤษ เท่านั้น โดยอำนาจ หรือ ขอบเขตความรับผิดชอบไม่ได้ครอบคลุมทั้งประเทศ

## ขอบเขตความรับผิดชอบ

นโยบายทางเศรษฐกิจ เป็นนโยบายที่สำคัญที่รัฐบาลฯ ให้ความสำคัญ และจะมีประเด็นในการชี้แจงทั้งหมด ในรัฐสภาของสหราชอาณาจักร แต่ขณะเดียวกัน ขอบเขตอำนาจของกระทรวง ยังมีการบังคับใช้ในเขตอื่นๆ อีกด้วยตามนโยบาย โดยจะเป็นการแบ่งอำนาจการบริหารร่วมกับรัฐบาลของเขตนั้นๆ

**สกอตแลนด์**

ประเด็นที่รับผิดชอบร่วมกัน:

* การแข่งขันทางธุรกิจ
* การคุ้มครองผู้บริโภค
* การควบคุมการส่งออก นำเข้า
* การล้มละลาย
* ทรัพย์สินทางปัญญา
* พลังงานนิวเคลียร์
* พลังงานน้ำมันและก๊าซ
* กิจการอวกาศ
* กิจการไปรษณีย์
* การรับรองคุณภาพและความปลอดภัยของสินค้า
* สภาวิจัย
* งานโทรคมนาคม
* งานเทียบเวลา
* ความสัมพันธ์ร่วมกับองค์กรทางธุรกิจในท้องถิ่น
* งานชั่ง ตวง วัด

โดยที่รัฐบาลสกอตแลนด์ จะมีอำนาจดูแลในนโยบายเศรษฐกิจโดยรวม

**ไอร์แลนด์เหนือ**

ประเด็นที่รับผิดชอบร่วมกัน:
* การรับรองคุณภาพและความปลอดภัยของสินค้า
* การควบคุมการส่งออก นำเข้า
* ทรัพย์สินทางปัญญา
* กิจการไปรษณีย์
* งานโทรคมนาคม
* งานชั่ง ตวง วัด
* กิจการอวกาศ
* พลังงานนิวเคลียร์

โดยรับผิดชอบและประสานร่วมกันกับ:
* กระทรวงการลงทุน การค้า และธุรกิจ (นโยบายทั่วไปทางเศรษฐกิจ)

**เวลส์**

หลังจากที่มีการแบ่งขอบเขตการรับผิดชอบ นโยบายทั้งหมดเกี่ยวกับเศรษฐกิจ ได้โอนไปให้ รัฐบาลเวลส์ 

## อ้างอิง

หมวดหมู่:กระทรวงของรัฐบาลสหราชอาณาจักร
หมวดหมู่:กระทรวงที่ก่อตั้งในปี พ.ศ. 2559
แฟรงก์ แซปพา

**แฟรงก์ วินเซนต์ แซปพา** (; 21 ธันวาคม ค.ศ. 1940&nbsp;– 4 ธันวาคม ค.ศ. 1993) เป็นนักดนตรี นักประพันธ์เพลง นักกิจกรรม และผู้สร้างภาพยนตร์ ชาวอเมริกัน ผลงานของเขามีเอกลักษณ์ในเรื่องความไม่เหมือนใคร การแสดงที่ไม่เตรียมมาก่อนอย่างมีอิสระ การทดลองเสียงดนตรี ความสามารถพิเศษด้านดนตรี และการเสียดสีวัฒนธรรมอเมริกัน ในอาชีพเขานานกว่า 30 ปี แซปพาประพันธ์เพลงแนวร็อก ป็อป แจ๊ซ แจ๊ซฟิวชัน ออร์เคสตรา และดนตรีรูปธรรม (*[[musique concrète]]*) ผลิตผลงานมากกว่า 60 อัลบั้ม โดยออกกับวง เดอะมาเทอส์ออฟอินเวนชันและผลงานเดี่ยว แซปพายังกำกับภาพยนตร์ขนาดยาวและมิวสิกวิดีโอ และออกแบบปกอัลบั้ม เขาถือเป็นหนึ่งในบุคคลในการสร้างสรรค์นวัตกรรมและเป็นนักดนตรีที่มีรูปแบบของเพลงร็อกที่หลากหลายในยุคของเขา

เขาเรียนรู้การประพันธ์และการแสดงด้วยตัวเอง การได้รับอิทธิพลดนตรีที่หลากหลาย ทำให้เขาสร้างสรรค์ดนตรีที่ในบางครั้งยากต่อการจัดหมวดหมู่ ในช่วงวัยรุ่นเขาได้รับรสนิยมจากนักประพันธ์เพลงคลาสสิกยุคศตวรรษที่ 20 อย่าง เอดการ์ วาเรส, อีกอร์ สตราวินสกี, และ แอนทัน เวเบิร์น ร่วมกับแนวเพลงริทึมแอนด์บลูส์และดูวอป ในคริสต์ทศวรรษ 1950 เขาเริ่มแต่งเพลงคลาสสิกตอนเรียนไฮสกูล ในขณะเดียวกันเขาก็ยังแล่นกลองกับวงแนวรึทึมแอนด์บลูส์ ต่อมาเปลี่ยนมาเล่นกีตาร์ไฟฟ้าแทน

## อ้างอิง

หมวดหมู่:โปรดิวเซอร์เพลงชาวอเมริกัน
หมวดหมู่:นักดนตรีชาวอเมริกัน
หมวดหมู่:ชาวอเมริกันเชื้อสายอาหรับ
หมวดหมู่:ชาวอเมริกันเชื้อสายกรีก
หมวดหมู่:ชาวอเมริกันเชื้อสายฝรั่งเศส
หมวดหมู่:ชาวอเมริกันเชื้อสายอิตาลี
หมวดหมู่:เสียชีวิตจากมะเร็งต่อมลูกหมาก
หมวดหมู่:เสียชีวิตจากภาวะไตล้มเหลว
หมวดหมู่:ผู้ที่ได้รับรางวัลแกรมมี สาขาศิลปินผู้ประสบความสำเร็จตลอดช่วงชีวิต
พญาทะละ (เสนาบดี)

**อัครมหาเสนาบดีพญาทะละ** (, ; บางครั้งเรียก **พญาทะละ** , 1518 – 1573) รัฐบุรุษ,นายพลและนักปราชญ์ชาวพม่าในระหว่างรัชสมัย พระเจ้าบุเรงนอง แห่ง ราชวงศ์ตองอู เขาเป็นที่ปรึกษาและนายพลที่พระเจ้าบุเรงนองไว้วางพระราชหฤทัยมากที่สุด และเป็นกุญแจสำคัญในการขยายและปกป้องดินแดนของ อาณาจักรตองอู ระหว่างคริสต์ทศวรรษ 1550 กระทั่งถึงแก่อสัญกรรมใน ค.ศ. 1573 รวมถึงเป็นแม่กองบูรณะ เมืองหงสาวดี ขึ้นมาใหม่ระหว่าง ค.ศ. 1565 ถึง 1568 นอกจากนี้เขายังเป็นที่รู้จักจากการริเริ่มแปลพงศาวดารมอญเรื่อง ราชาธิราช จากภาษามอญเป็นภาษาพม่าเพื่อให้คนพม่าอ่านเข้าใจได้ง่ายขึ้น พญาทะละถึงแก่อสัญกรรมระหว่างถูกเนรเทศที่ กำแพงเพชร ภายหลังจากความพ่ายแพ้ในการพยายามพิชิต อาณาจักรล้านช้าง อีกครั้ง

## ในวัฒนธรรมสมัยนิยม
มีนักแสดงผู้รับบท พญาทะละ (เสนาบดี) ได้แก่

* ศักราช ฤกษ์ธำรงค์ จากละครเรื่อง สมเด็จพระนเรศวรมหาราช (2530)
* จิราวัฒน์ วชิรศรัณย์ภัทร จากละครเรื่อง ตำนานสมเด็จพระนเรศวรมหาราช เดอะซีรีส์ (2560), หงสาวดี (2569)

## อ้างอิง

หมวดหมู่:ราชวงศ์ตองอู
หมวดหมู่:นายพลชาวพม่า
หมวดหมู่:จักรวรรดิตองอูที่หนึ่ง
ปฏิบัติการความทรหด

300px|thumb|แผนที่แสดงให้เห็นแผนการความทรหดของฝ่ายสัมพันธมิตรในการหลอกลวงฝ่ายอักษะ

**ปฏิบัติการความทรหด**(**Operation Fortitude**)เป็นรหัสนามสำหรับการล่อหลอกลวงทางทหารในสงครามโลกครั้งที่สองที่ถูกจัดการโดยฝ่ายสัมพันธมิตร เป็นส่วนหนึ่งของยุทธศาสตร์การโดยรวม(รหัสนามว่า บอดีการ์ด) ในช่วงระหว่างการก่อตั้งขึ้นเพื่อยกพลขึ้นบกที่นอร์ม็องดีในปี ค.ศ. 1944 ความทรหดได้ถูกแบ่งออกเป็นสองแผนย่อย,จากทิศเหนือและทิศใต้ โดยมีวัตถุประสงค์เพื่อที่จะทำให้กองบัญชาการทหารระดับสูงเยอรมันเกิดความเข้าใจผิดในที่ตั้งตำแหน่งของการรุกราน

แผนความทรหดทั้งสองแผนได้มีส่วนร่วมในการสร้างฐานทัพทหารปลอม(ฐานทัพในเอดินบะระและตอนใต้ของอังกฤษ) ซึ่งๆได้ลวงว่าจะมีการรุกรานที่นอร์เวย์(แผนความทรหดเหนือ)และปาดกาแล(แผนความทรหดใต้) ปฏิบัติการได้มีจุดมุ่งหมายเพื่อหันเหความสนใจของฝ่ายอังษะจากนอร์ม็องดีและ หลังจากการรุกราน เมื่อวันที่ 6 มิถุนายน ค.ศ. 1944 เพื่อชะลอการเสริมกำลังโดยให้ความโน้มน้าวแสดงให้เห็นแก่เยอรมันว่า การยกพลขึ้นบกนั้นเป็นการโจมตีที่เบี่ยงเบนความสนใจได้อย่างหมดจด

หมวดหมู่:แนวรบด้านตะวันตก (สงครามโลกครั้งที่สอง)
หมวดหมู่:ปฏิบัติการโอเวอร์ลอร์ด
พระเจ้าบาเยงทเว

**พระเจ้าบาเยงทเว** (, ;  คริสต์ทศวรรษ 1470–1533) พระนามภาษาไตคือ *Hso Yam Hpa* (သိူဝ်ယႅမ်ႉၾႃႉ) เป็นกษัตริย์แห่งแปรเมื่อ ค.ศ. 1527 ถึง 1532 อาณาจักรขนาดเล็กที่ก่อตั้งโดยพระเจ้าตะโดเมงสอ พระราชบิดา ใน ค.ศ. 1482 ถูกพิชิตโดยสมาพันธรัฐฉานใน ค.ศ. 1532 และถูกจับเป็นตัวประกันไปยังพม่าตอนบน กระทั่งถูกปล่อยตัวออกมาในภายหลังและเดินทางกลับมายังแปร แต่ถูกปฏิเสธจากพระเจ้านรปติ พระราชโอรสของพระองค์ บาเยงทเวสวรรคตที่ชานเมืองในช่วงกลาง ค.ศ. 1533

## พระราชประวัติ
บาเยงทเวเป็นพระราชโอรสในพระเจ้าตะโดเมงสอผู้ประกาศเอกราชอาณาจักรขนาดเล็กจากอาณาจักรอังวะใน ค.ศ. 1482 บาเยงทเวขึ้นครองราชย์หลังพระราชบิดาสวรรคตใน ค.ศ. 1526 โดยมีบรรดาศักดิ์ทางการว่า **สิริสุธรรมราชา** (သီရိသုဓမ္မရာဇာ) ไม่นานกษัตริย์องค์ใหม่ก็พบกับความะพิโรธของซะโลน ผู้นำสมาพันธรัฐฉาน เนื่องจากพระองค์ไม่ทรงส่งความช่วยเหลือในสงครามของสมาพันธรัฐกับอังวะในช่วง ค.ศ. 1526–1527 พระราชบิดาของพระองค์เป็นพันธมิตรกับซอโลน และส่งกองทัพเข้าโจมตีอังวะในช่วง ค.ศ. 1524–1525 ใน ค.ศ. 1532 ซอโลนและกองทัพสมาพันธรัฐ (ทหาร 12,000 นาย ม้า 800 ตัว และช้าง 30 เชือก) ได้ล้อมเมืองแปร พระองค์ยอมจำนนในปลาย ค.ศ. 1532 และถูกส่งไปยังเมืองDabayinในพม่าตอนบนในฐานะผู้ถูกเนรเทศ นรปติ พระราชโอรสของพระเจ้าบาเยงทเว ได้รับแต่งตั้งให้เป็นกษัตริย์รัฐบริวาร

ชีวิตของบาเยงทเวตอนถูกคุมขังนั้นสั้น เพราะซะโลนถูกเสนาบดีลอบปลงพระชนม์ใกล้ Myedu ทำให้พระองค์เสด็จกลับแปรได้ ห้าเดือนหลังสูญเสียราชบัลลังก์ พระองค์เสด็จกลับมายังเขตชานเมืองแปร แต่พระเจ้านรปติไม่ยอมให้พระองค์เสด็จกลับเข้าเมือง พระองค์สวรรคตในป่าใกล้เคียงประมาณหนึ่งเดือนต่อมา

## พระราชวงศ์

## หมายเหตุ

## อ้างอิง

## บรรณานุกรม
* 
* 
* 
* 
* 

หมวดหมู่:พระมหากษัตริย์พม่า
รอยัลรัมเบิล (2018)

**รอยัลรัมเบิล (2018)** () รายการเพย์-เพอร์-วิว มวยปล้ำอาชีพ WWE ซึ่งปีนี้จัดขึ้นเป็นปีที่31 ในวันที่ 28 มกราคม 2017 (29 มกราคม ตามเวลาประเทศไทย) ที่สนาม Wells Fargo Center เมืองPhiladelphia, Pennsylvania ซึ่งเป็นครั้งแรกในประวัติศาสตร์ที่มีแมตช์รอยัลรัมเบิลของผู้หญิง

## ผล

### ลำดับผู้เข้าร่วมฝั่งชาย
:&nbsp;– Raw
:&nbsp;– SmackDown
:&nbsp;– NXT
:&nbsp;– Free agent
:&nbsp;– Winner

(*) - Tye Dillinger เข้าร่วมเป็นลำดับที่ 10 แต่ถูกทำร้ายที่หลังฉากโดย Kevin Owens และ Sami Zayn, ส่งผลให้ Zayn แย่งสิทธิ์ไป
(**) - Heath Slater ใช้เวลาอยู่นอกเวทีก่อนที่จะเข้าสู่ Rumble อย่างเป็นทางการเนื่องจากถูกทำร้ายโดย Baron Corbin
(***) - แม้ WWE จะบอกว่าอยู่บนเวทีเป็นเวลา 20 วินาที, เวลาจริงถูกโต้แย้ง

### ลำดับผู้เข้าร่วมฝั่งหญิง
: – Raw
: – SmackDown
: – NXT
: – Hall of Famer (HOF)
: – Free agent
: – Winner

## ดูเพิ่ม
* รอยัลรัมเบิล
* รายชื่อรายการเพย์-เพอร์-วิวของดับเบิลยูดับเบิลยูอี

## อ้างอิง

## แหล่งข้อมูลอื่น
* 

หมวดหมู่:รอยัลรัมเบิล
หมวดหมู่:มวยปล้ำอาชีพในปี พ.ศ. 2561
หมวดหมู่:รายการของช่องโทรทัศน์ดับเบิลยูดับเบิลยูอี เน็ตเวิร์คในปี พ.ศ. 2561
หมวดหมู่:กีฬาในฟิลาเดลเฟีย
หมวดหมู่:มวยปล้ำอาชีพในรัฐเพนซิลเวเนีย
แม่โขงคลับแชมเปียนชิพ 2017

**แม่โขงคลับแชมเปียนชิพ 2017** เป็นฤดูกาลที่ 4 ของ แม่โขงคลับแชมเปียนชิพ มี 4 ทีมเข้าร่วมในฐานะทีมแชมป์ลีกภายในประเทศต่างๆ มาจาก กัมพูชา, ลาว, เวียดนาม และแชมป์โตโยต้าลีกคัพจากประเทศไทย การแข่งขันรายการนี้ได้รับการสนับสนุนโดยโตโยต้า

## ทีมที่เข้าร่วม

## สนามแข่งขัน

## รอบแรก
* เวลาทั้งหมดเป็นเวลาท้องถิ่น (UTC+7:00)
### เลกแรก

### เลกที่สอง

*รวมผลสองนัด ซันนาคั้ญฮหว่า ชนะ 9–5.*

## รอบแพ้คัดออก

### สายการแข่งขีน

### รอบรองชนะเลิศ
* เวลาที่ระบุไว้คือเวลาท้องถิ่น (UTC+7:00)

### รอบชิงชนะเลิศ
#### เลกแรก

#### เลกที่สอง

## ทีมชนะเลิศ

## ผู้ทำประตู

## อ้างอิง

## แหล่งข้อมูลอื่น

2017
หมวดหมู่:การแข่งขันกีฬาในกรุงเทพมหานคร
ตำบลภูเหล็ก

**ภูเหล็ก** เป็นตำบลหนึ่งในอำเภอบ้านไผ่ จังหวัดขอนแก่น ตั้งอยู่ทางทิศตะวันออกเฉียงเหนือของอำเภอ สภาพพื้นที่เป็นที่ราบสูง ลาดเอียงลงไปทางทิศตะวันตก ทางตอนกลางมีลำห้วยไหลผ่าน 2 สาย คือ ลำห้วยภูเหล็ก และลำห้วยหนองหญ้าปล้อง องค์กรปกครองส่วนท้องถิ่นที่ดูแลรับผิดชอบตำบลภูเหล็ก คือ องค์การบริหารส่วนตำบลภูเหล็ก ซึ่งครอบคลุมพื้นที่ตำบลภูเหล็กทั้งตำบล

## อาณาเขต
ตำบลภูเหล็กอาณาเขตติดต่อกับเขตการปกครองข้างเคียงดังต่อไปนี้
* ทิศเหนือ ติดต่อองค์การบริหารส่วนตำบลหนองแซง (อำเภอบ้านแฮด)
* ทิศใต้ ติดต่อองค์การบริหารส่วนตำบลหินตั้ง
* ทิศตะวันออก ติดต่อองค์การบริหารส่วนตำบลนาโพธิ์ (อำเภอกุดรัง)
* ทิศตะวันตก ติดต่อเทศบาลตำบลในเมือง

## ประวัติ
thumb|150px|ตราองค์การบริหารส่วนตำบลภูเหล็ก
ภูเหล็ก แต่ก่อนแต่เดิมนั้น เป็นหมู่บ้านเล็ก ๆ ในเขตตำบลในเมือง อำเภอบ้านไผ่ กระทั่งมีพลเมืองหนาแน่นขึ้นจึงแบ่งออกเป็นหมู่บ้านเพิ่มอีกหลายแห่ง เช่น บ้านภูเหล็กน้อย บ้านโนนสวรรค์ บ้านภูเงิน เป็นต้น ประกอบกับการเดินทางสัญจรไม่สะดวก และการให้บริการประชาชนยากลำบากเกี่ยวกับทะเบียนราษฎร เมื่อปี พ.ศ. 2517 ทางราชการจึงได้แบ่งท้องที่ของตำบลในเมืองออกมาจัดตั้งเป็นตำบลใหม่ ชื่อว่า ตำบลภูเหล็ก และเมื่อวันที่ 2 มีนาคม พ.ศ. 2538 ได้ประกาศจัดตั้ง **สภาตำบลภูเหล็ก** จนกระทั่งเมื่อวันที่ 16 ธันวาคม พ.ศ. 2539 ได้มีประกาศกระทรวงมหาดไทย ให้จัดตั้งขึ้นเป็น **องค์การบริหารส่วนตำบลภูเหล็ก** จนถึงปัจจุบัน

การตั้งถิ่นฐานของบ้านภูเหล็ก เมื่อปี พ.ศ. 2434 มีผู้คนอพยพมาจากจังหวัดมหาสารคาม 3 กลุ่มใหญ่ ซึ่งได้แก่ กลุ่มของนายภูมี แก้วหย่อง จากอำเภอโกสุมพิสัย กลุ่มที่สองของนายกระดูก สายทอง จากอำเภอบรบือ และอีกกลุ่มหนึ่งของ นายอ้วน นามบุดดี จากบ้านบ่อใหญ่ อำเภอบรบือ เมื่ออพยพมาแล้วได้พิจารณาเห็นลักษณะพื้นที่ของสันเขาสองลูก ตั้งอยู่ใกล้พื้นที่ที่อุดมสมบูรณ์ด้วยป่าไม้ และสัตว์นานาชนิดคิดว่าน่าจะตั้งหลักแหล่งได้ เพราะไม่ไกลจากแหล่งน้ำมากนัก จึงได้พากันปลูกบ้านสร้างเรือน และตั้งชุมชนจากสิ่งแวดล้อมว่า "บ้านภูเหล็ก" ทั้งนี้ได้อาศัยการสังเกตว่ามีสันเขาที่ตั้งอยู่ทางทิศตะวันตกเฉียงเหนือ ชื่อภูหนองแซง อยู่ทางทิศตะวันอกเฉียงใต้ ชื่อ ภูหนองผือ ลักษณะหินของภูเขาทั้งสองลูก ดูคล้ายขี้เหล็กที่ถูกถลุงแล้ว แต่ไม่เคยพิสูจน์ยืนยันอายุ และความเป็นมาของลักษณะดังกล่าว อย่างไรก็ตามในพื้นที่นั้น มักจะขุดค้นพบหม้อและไหหินเผาอยู่เป็นประจำซึ่งแสดงถึงความที่เคยเป็นแหล่งที่อยู่อาศัยของคนในยุคอดีตล่วงมาแล้วหลายร้อยปี

## การปกครอง
ตำบลภูเหล็กแบ่งออกเป็น 9 หมู่บ้าน ดังนี้
* หมู่ที่ 1 บ้านภูเหล็ก
* หมู่ที่ 2 บ้านโนนสวรรค์
* หมู่ที่ 3 บ้านภูเหล็กน้อย
* หมู่ที่ 4 บ้านหนองหญ้าปล้อง
* หมู่ที่ 5 บ้านหนองรูแข้
* หมู่ที่ 6 บ้านภูเงิน
* หมู่ที่ 7 บ้านภูเงิน
* หมู่ที่ 8 บ้านหนองรูแข้
*หมู่ที่ 9 บ้านโนนสวรรค์ใหม่

## อ้างอิง

ภูเหล็ก
ภูเหล็ก
ตำบลป่าปอ

**ป่าปอ** เป็นตำบลหนึ่งในอำเภอบ้านไผ่ จังหวัดขอนแก่น

## ประวัติ
ป่าปอแต่เดิมเป็นหมู่บ้านเล็ก ๆ ในเขตปกครองของตำบลบ้านหัน ต่อมาเมื่อวันที่ 2 กรกฎาคม พ.ศ. 2522 ทางราชการได้แบ่งท้องที่ตำบลบ้านหันออกมาจัดตั้งเป็นตำบลใหม่ ชื่อว่า **ตำบลป่าปอ** โดยมีประกาศจัดตั้ง **สภาตำบลป่าปอ** ปกครองในพื้นที่ตำบลป่าปอทั้งตำบล จนกระทั่งเมื่อวันที่ 16 ธันวาคม พ.ศ. 2539 กระทรวงมหาดไทยได้ประกาศจัดตั้งสภาตำบลป่าปอเป็น **องค์การบริหารส่วนตำบลป่าปอ** จนถึงปัจจุบันนี้

## ที่ตั้งและอาณาเขต
ตำบลป่าปอตั้งอยู่ทางทิศตะวันออกเฉียงใต้ของอำเภอ มีอาณาเขตติดต่อกับเขตการปกครองข้างเคียงดังต่อไปนี้
* **ทิศเหนือ** ติดต่อกับตำบลแคนเหนือและตำบลบ้านลาน
* **ทิศตะวันออก** ติดต่อกับตำบลขามป้อมและตำบลวังม่วง (อำเภอเปือยน้อย)
* **ทิศใต้** ติดต่อกับตำบลวังม่วง (อำเภอเปือยน้อย) และตำบลวังหิน (อำเภอหนองสองห้อง)
* **ทิศตะวันตก** ติดต่อกับตำบลบ้านหัน (อำเภอโนนศิลา)

## การแบ่งเขตการปกครอง
ตำบลป่าปอแบ่งเขตการปกครองออกเป็น 11 หมู่บ้าน ดังนี้
* **หมู่ที่ 1** บ้านป่าปอ
* **หมู่ที่ 2** บ้านป่าปอ
* **หมู่ที่ 3** บ้านหนองดู่
* **หมู่ที่ 4** บ้านดอนเปือย
* **หมู่ที่ 5** บ้านเสือเฒ่า
* **หมู่ที่ 6** บ้านหนองข่าลิ้น
* **หมู่ที่ 7** บ้านหนองตับเต่า
* **หมู่ที่ 8** บ้านสร้างเอี่ยน
* **หมู่ที่ 9** บ้านหนองตับเต่า
* **หมู่ที่ 10** บ้านป่าปอพัฒนา
* **หมู่ที่ 11** บ้านห้วยเสือเฒ่า  

## การศาสนา
ประชากรส่วนใหญ่ในตำบลป่าปอนับถือศาสนาพุทธ มีวัด 7 แห่ง และสำนักสงฆ์ 1 แห่ง ได้แก่
# วัดศิริชัยมงคล หมู่ที่ 2
# วัดศิริมงคล หมู่ที่ 3
# วัดป่าดุสิตาราม หมู่ที่ 4
# วัดสว่างอารมณ์ หมู่ที่ 5
# วัดบุปผาราม หมู่ที่ 6
# วัดพระพุทธบาทหินลาด หมู่ที่ 7
# วัดจันทริการาม หมู่ที่ 9
# สำนักสงฆ์สามัคคีธรรม หมู่ที่ 8

## อ้างอิง

ป่าปอ
ป่าปอ
บาการา

right|thumb|250px|แผ่นวางและไพ่บาการา

**บาการา** (, ) เป็นเกมไพ่ที่เล่นกันในกาสิโน โดยมีการเทียบไพ่กันระหว่างผู้เล่นสองฝ่ายคือ "ผู้เล่น" และ "แบงเกอร์" แต่ละ *กู* ("รอบการเล่น") จะมีผลสามแบบ คือ "ผู้เล่น" (ผู้เล่นได้คะแนนสูงกว่า), "แบงเกอร์" และ "เสมอ" เกมนี้มีรูปแบบยอดนิยมสามรูปแบบ คือ *ปุนโตบลังโก* (หรือ "บาการาอเมริกาเหนือ"), *บาการาเชอแม็งเดอแฟร์* (หรือ "เชมมี") และ *บาการาบ็องก์* (หรือ *อาเดอตาโบล*)

ต้นกำเนิดของเกมยังคงเป็นที่ถกเถียง และบางข้อมูลอ้างว่ามีที่มาในคริสต์ศตวรรษที่ 19 อีกข้อมูลอ้างว่าเกมนี้นำเข้าจากอิตาลีไปฝรั่งเศสในช่วงปลายคริสต์ศตวรรษที่ 15 โดยทหารที่กลับมาจากสงครามฝรั่งเศส-อิตาลีในรัชสมัยพระเจ้าชาร์ลที่ 8

## อ้างอิง

หมวดหมู่:เกมการพนัน
หมวดหมู่:เกมพนันฝรั่งเศส
หมวดหมู่:เกมพนันอเมริกัน
องค์การบริหารส่วนตำบลหนองน้ำใส (จังหวัดขอนแก่น)

*ระวังสับสนชื่อคล้ายกัน [[องค์การบริหารส่วนตำบลหนองน้ำใส]]*

**องค์การบริหารส่วนตำบลหนองน้ำใส** เป็นองค์กรปกครองส่วนท้องถิ่นแห่งหนึ่งในอำเภอบ้านไผ่ จังหวัดขอนแก่น มีลักษณะเป็นชุมชนชนบทกึ่งเมือง การคมนาคมภายในตำบลมีความสะดวก พื้นที่เป็นที่ดอนน้ำไม่ท่วม การเพาะปลูกโดยมากจะเป็นข้าว อ้อย มันเทศ มันสำปะหลัง

## อาณาเขต
องค์การบริหารส่วนตำบลหนองน้ำใส ตั้งอยู่ทางทิศใต้ของอำเภอ มีอาณาเขตติดต่อกับเขตการปกครองข้างเคียงดังต่อไปนี้
* ทิศเหนือ ติดต่อ เทศบาลเมืองบ้านไผ่, เทศบาลตำบลในเมือง
* ทิศใต้ ติดต่อ องค์การบริหารส่วนตำบลบ้านหัน (อำเภอโนนศิลา)
* ทิศตะวันออก ติดต่อ เทศบาลตำบลในเมือง
* ทิศตะวันตก ติดต่อ องค์การบริหารส่วนตำบลแคนเหนือ

## ประวัติ
หนองน้ำใส แต่เดิมแต่ก่อนนั้นเป็นเพียงหมุ่บ้านเล็กๆในเขตปกครองตำบลแคนเหนือ เมื่อวันที่ 28 สิงหาคม พ.ศ. 2527 ทางราชการได้แบ่งท้องที่ตำบลแคนเหนือออกเพื่อจัดตั้งตำบลใหม่ ชื่อว่า ตำบลหนองน้ำใส โดยมีการจัดตั้ง **สภาตำบลหนองน้ำใส** ปกครองในพื้นที่ตำบลหนองน้ำใสทั้งตำบล ต่อมาเมื่อวันที่ 3 สิงหาคม พ.ศ. 2548 กระทรวงมหาดไทยได้ยกฐานะจากเทศบาลตำบลบ้านไผ่ เป็นเทศบาลเมืองบ้านไผ่ โดยอาศัยอำนาจตามความในมาตรา 13 แห่งพระราชบัญญัติเทศบาล พ.ศ. 2496 ซึ่งแก้ไขเพิ่มเติมโดยพระราชบัญญัติเทศบาล (ฉบับที่ 12) พ.ศ. 2546 และได้ขยายพื้นที่รับผิดชอบภายในเขตเทศบาลเพิ่มขึ้น ซึ่งมีผลให้รวมเอาพื้นที่ตำบลหนองน้ำใสบางส่วนเข้าด้วย จำนวน 1.20 ตารางกิโลเมตร 

จนกระทั่งเมื่อวันที่ 16 ธันวาคม พ.ศ. 2539 กระทรวงมหาดไทยได้ประกาศจัดตั้งสภาตำบลหนองน้ำใสเป็น **องค์การบริหารส่วนตำบลหนองน้ำใส** จนถึงปัจจุบันนี้ 

## การปกครอง
องค์การบริหารส่วนตำบลหนองน้ำใสครอบคลุมพื้นที่บางส่วนของตำบลหนองน้ำใส (นอกเขตเทศบาลเมืองบ้านไผ่) จำนวน 12 หมู่บ้าน ดังนี้
* หมู่ 1 บ้านหนองน้ำใส 
* หมู่ 2 บ้านสำโรง 
* หมู่ 3 บ้านแคนใต้ 
* หมู่ 4 บ้านเหมือดแอ่ 
* หมู่ 5 บ้านเก่าหัวนา 
* หมู่ 6 บ้านหนองตอกเกี้ย 
* หมู่ 7 บ้านนาโน 
* หมู่ 8 บ้านหนองนกเขียน 
* หมู่ 9 บ้านหลักสิบหก
* หมู่ 10 บ้านโนนสะอาด 
* หมู่ 11 บ้านโนนสวรรค์
* หมู่ 12 บ้านหนองน้ำใส

## อ้างอิง

หนองน้ำใส
ตำบลหินตั้ง (อำเภอบ้านไผ่)

**หินตั้ง** เป็นตำบลหนึ่งในอำเภอบ้านไผ่ จังหวัดขอนแก่น สภาพพื้นที่เป็นที่ลุ่มเป็นแอ่งน้ำ ดินเป็นดินร่วน ตั้งอยู่ทางทิศตะวันออกของอำเภอบ้านไผ่

## ประวัติ
หินตั้งเดิมเป็นเพียงหมู่บ้านเล็ก ๆ ในเขตปกครองตำบลบ้านลาน เมื่อวันที่ 19 มีนาคม พ.ศ. 2524 ทางราชการได้แบ่งท้องที่ตำบลบ้านลานออกมาเพื่อจัดตั้งตำบลใหม่ ใช้ชื่อว่า **ตำบลหินตั้ง** เนื่องจากพื้นที่บริเวณตำบลบ้านลานกว้างขวางมาก มีความลำบากในการบริหารการปกครอง เหตุที่เลือกบ้านหินตั้งเป็นที่ตั้งและชื่อของตำบล เพราะเป็นหมู่บ้านขนาดใหญ่ตั้งอยู่จุดกึ่งกลาง 

ต่อมาวันที่ 2 มีนาคม 2538 ได้มีการจัดตั้ง **สภาตำบลหินตั้ง** มีสภาพเป็นนิติบุคคล จนกระทั่งเมื่อวันที่ 16 ธันวาคม พ.ศ. 2539 กระทรวงมหาดไทยได้ประกาศจัดตั้งสภาตำบลหินตั้งเป็น **องค์การบริหารส่วนตำบลหินตั้ง** จนถึงปัจจุบันนี้

## ที่ตั้งและอาณาเขต
ตำบลหินตั้งตั้งอยู่ทางทิศตะวันออกของอำเภอ มีอาณาเขตติดต่อกับเขตการปกครองข้างเคียงดังต่อไปนี้
* **ทิศเหนือ** ติดต่อกับตำบลในเมืองและตำบลภูเหล็ก
* **ทิศตะวันออก** ติดต่อกับตำบลนาโพธิ์ (อำเภอกุดรัง จังหวัดมหาสารคาม)
* **ทิศใต้** ติดต่อกับตำบลบ้านลานและตำบลแคนเหนือ
* **ทิศตะวันตก** ติดต่อกับตำบลหนองน้ำใส

## การแบ่งเขตการปกครอง
ตำบลหินตั้งแบ่งเขตการปกครองออกเป็น 12 หมู่บ้าน ดังนี้
* **หมู่ที่ 1** บ้านหินตั้ง 
* **หมู่ที่ 2** บ้านโคกก่อง 
* **หมู่ที่ 3** บ้านหนองฮี 
* **หมู่ที่ 4** บ้านป่างิ้ว 
* **หมู่ที่ 5** บ้านโนนสิงห์ทอง 
* **หมู่ที่ 6** บ้านโนนทอง 
* **หมู่ที่ 7** บ้านหินลาด 
* **หมู่ที่ 8** บ้านสว่าง 
* **หมู่ที่ 9** บ้านนาโน 
* **หมู่ที่ 10** บ้านแก่นคำ 
* **หมู่ที่ 11** บ้านโคกก่อง 
* **หมู่ที่ 12** บ้านหนองไผ่

## อ้างอิง

หินตั้ง
หินตั้ง
แคชเมียร์ (ดีเจ)

**ไนเลส โฮลโลเวล-เดียร์** () หรือที่รู้จักกันดีในนาทของ **Kshmr** (ออกเสียง "Kashmir"; เขียนเฉพาะตัว **KSHМR** หรือบางครั้งเขียน **KSHMЯ**) เป็นดีเจชาวอเมริกัน,โปรดิวเซอร์ และนักดนตรีจากเมืองเบิร์กลีย์ ,รัฐแคลิฟอร์เนีย เขาติดอันดับที่ 23 ของนิตยสาร DJ Mag's 2015 Top 100 DJs และได้รับรางวัล  "The Highest New Entry"

## รางวัล และผลงานทั้งหมด

## อ้างอิง

หมวดหมู่:ดีเจอเมริกัน
หมวดหมู่:บุคคลที่ยังมีชีวิตอยู่
หมวดหมู่:บุคคลที่เกิดในปี พ.ศ. 2531
หมวดหมู่:ชาวอเมริกันเชื้อสายอินเดีย
บรัสเซลส์แอร์ไลน์

**บรัสเซลส์แอร์ไลน์** () เป็นสายการบินประจำชาติและสายการบินที่ใหญ่ที่สุดของประเทศเบลเยียม โดยมีฐานการบินและสำนักงานใหญ่อยู่ที่ท่าอากาศยานบรัสเซลส์ ในปัจจุบันให้บริการกว่า 121 เส้นทางทั่วยุโรป ทวีปอเมริกาเหนือ ทวีปแอฟริกา และทวีปเอเชีย และยังรับบริการเหมาลำ ซ่อมบำรุงอากาศยาน และรับฝึกอบรมลูกเรืออีกด้วย โดยปัจจุบันเป็นสมาชิกของสตาร์อัลไลแอนซ์และสมาคมขนส่งทางอากาศระหว่างประเทศ โดยรหัสไออาตาของสายการบิน *SN* นั้นได้ถูกสืบทอดมาจากซาเบนา และเอสเอ็นบรัสเซลส์แอร์ไลน์ ในปีค.ศ. 2009 ลุฟต์ฮันซากรุ๊ปได้เข้ามาเป็นเจ้าของกว่า 45% ของบริษัท และต่อมาเมื่อ 29 กันยายน ค.ศ. 2016 ได้ประกาศว่าจะทำการเข้าซื้อหุ้นทั้งหมดของบรัสเซลแอร์ไลน์ด้วยมูลค่ากว่า 2.6 ล้านยูโร โดยการถ่ายโอนนั้นได้รับการรับรองเมื่อเดือนมกราคม ค.ศ. 2017

## ประวัติ
บรัสเซลแอร์ไลน์ถือกำเนิดขึ้นจากการควบรวมกิจการระหว่างเอสเอ็นบรัสเซลแอร์ไลน์ (SNBA) กับเวอร์จินเอ็กซ์เพรส ภายหลังจากการล้มละลายของซาเบนาซึ่งเป็นสายการบินแห่งชาติของเบลเยียมในขณะนั้น โดยได้ตั้งชื่อเป็น บรัสเซลแอร์ไลน์ โดยมีการจัดแถลงข่าวอย่างเป็นทางการในวันที่ 7 พฤศจิกายน ค.ศ. 2006 ณ ท่าอากาศยานนานาชาติบรัสเซล และได้เริ่มทำการบินเมื่อวันที่ 25 มีนาคม ค.ศ. 2007

ต่อมาเมื่อ 15 กันยายน ค.ศ. 2008 ได้มีการประกาศว่าลุฟต์ฮันซาจะเข้ามาเป็นเจ้าของเป็นสัดส่วนถึง 45% โดยมีทางเลือกที่จะซื้อส่วนที่เหลือทั้งหมดอีก 55% ในปีค.ศ. 2011 ซึ่งเงื่อนไขหนึ่งของการเข้าซื้อครั้งนี้รวมถึงการให้สายการบินเป็นสมาชิกของสตาร์อัลไลแอนซ์ โดยตั้งแต่ 26 ตุลาคม ค.ศ. 2008 รหัสเรียกขององค์การการบินพลเรือนระหว่างประเทศได้เปลี่ยนจาก *DAT* เป็น *BEL*
## จุดหมายปลายทาง
[thumb|อากาศยานของบรัสเซลแอร์ไลน์ ณ [ท่าอากาศยานบรัสเซลส์|ท่าอากาศยานนานาชาติบรัสเซลส์]]
ณ เดือนมีนาคม ค.ศ. 2024 บรัสเซลส์แอร์ไบน์ให้บริการเที่ยวบินกว่า 92 เส้นทางทั่วยุโรป อเมริกาเหนือ แอฟริกา และเอเชีย

### พันธมิตรการบิน
บรัสเซลส์แอร์ไลน์เป็นสมาชิกของพันธมิตรการบินสตาร์อัลไลแอนซ์ตั้งแต่วันที่ 26 ตุลาคม ค.ศ. 2008

### ข้อตกลงการบินร่วม
ณ เดือนมีนาคม ค.ศ. 2024 บรัสเซลส์แอร์ไลน์ได้ทำข้อตกลงการบินร่วมกับสายการบินต่างๆ ดังต่อไปนี้:
* อีเจียนแอร์ไลน์
* แอฟริกาเวิลด์แอร์ไลน์ 
* แอร์บอลติก
* แอร์แคนาดา
* แอร์มอลตา
* ออล นิปปอน แอร์เวย์
* เอเชียนาแอร์ไลน์
* ออสเตรียนแอร์ไลน์
* คาเธ่ย์แปซิฟิก
* โครเอเชียแอร์ไลน์
* อียิปต์แอร์
* สายการบินเอทิฮัด
* ยูโรวิงส์
* ไห่หนานแอร์ไลน์
* เคเอ็มมอลตาแอร์ไลน์  (เริ่มต้น 31 มีนาคม ค.ศ. 2024) 
* ลุฟท์ฮันซ่า
* รัวยาแลร์มาร็อก
* สิงคโปร์แอร์ไลน์
* สวิสอินเตอร์เนชันแนลแอร์ไลน์
* ตาอักแองโกลาแอร์ไลน์
* ตัปปูร์ตูกัล
* ทารูม
* การบินไทย
* ยูไนเต็ดแอร์ไลน์

## ฝูงบิน
ณ เดือนมกราคม ค.ศ. 2025 บรัสเซลส์แอร์ไลน์มีเครื่องบินประจำการในฝูงบินดังนี้: 

บรัสเซลส์แอร์มีอายุฝูงบินเฉลี่ย 16.8 ปี

ไฟล์:Berlin Brandenburg Airport Brussels Airlines Airbus A319-111 OO-SSJ (DSC04672).jpg|แอร์บัส เอ319-100 
ไฟล์:Airbus A320-214 (c-n 2207, OO-SNH) 2024-10-09 Andre Gerwing Collection ID 022189.jpg|แอร์บัส เอ320-200
ไฟล์:OO-SBC.jpg|แอร์บัส เอ320นีโอ
ไฟล์:OO-SFH @ JFK, 2024-12-08.png|แอร์บัส เอ330-300


## อ้างอิง

หมวดหมู่:สายการบินประจำชาติ
หมวดหมู่:สายการบินสัญชาติเบลเยียม
หมวดหมู่:สายการบินที่ก่อตั้งในปี พ.ศ. 2549
หมวดหมู่:บริษัทเบลเยียมที่ก่อตั้งในปี พ.ศ. 2549
มิสแกรนด์ไชน่า

**มิสแกรนด์จีน** (****) เป็นตำแหน่งในการประกวดนางงามระดับประเทศของจีน เพื่อคัดเลือกตัวแทนเข้าร่วมการประกวดมิสแกรนด์อินเตอร์เนชันแนล เริ่มจัดประกวดเพื่อคัดเลือกผู้ดำรงตำแหน่งเป็นครั้งแรกในปี ค.ศ. 2013 โดยผู้ที่ได้ตำแหน่งชนะเลิศในการประกวด **มิสไชน่า** (The Miss China, Miss China Organization) จะได้ดำรงตำแหน่งมิสแกรนด์จีนในปีนั้นๆ ทั้งนี้ ในบางปี ผู้ดำรงตำแหน่งมิสแกรนด์จีนอาจมาจากผู้ที่ได้รับตำแหร่งรองชนะเลิศอันดับที่ 1 จากการประกวดดังข้างต้น โดยผู้อำนวยการกองประกวดมิสแกรนด์จีนในปัจจุบัน คือ **อดัม ลี** (Adam Lee) ซึ่งได้รับสิทธิ์การจัดส่งตัวแทนจากประเทศจีนเข้าร่วมการประกวดมิสแกรนด์อินเตอร์เนชันแลตั้งแต่ ปี ค.ศ. 2013-2019

Poly Film Co. และ Poly Performanxe Co. ซึ่งเป็น บริษัท ย่อยของ China Poly Group ซึ่งได้รับสิทธิ์การจัดส่งตัวแทนจากประเทศจีนเข้าร่วมการประกวดมิสแกรนด์อินเตอร์เนชันแลตั้งแต่ ปี ค.ศ. 2020-ปัจจุบัน

## การแข่งขันระดับนานาชาติ
ต่อไปนี้เป็นรายชื่อตัวแทนชาวจีนของมิสแกรนด์อินเตอร์เนชั่นแนล

**สัญลักษณ์สี**

## การประกวดรอบระดับประเทศ
รายการต่อไปนี้คือผู้เข้ารอบสุดท้ายของการประกวด มิสแกรนด์จีน รวมถึงผลการประกวด
;**สัญลักษณ์สี**
: : ชนะเลิศ
: : รองชนะเลิศหรืออันดับ 5/9
: : เข้ารอบรองชนะเลิศ
: : ผู้เข้าแข่งขันในรอบก่อนรอบสุดท้าย
:: ชนะเลิศตำแหน่งระดับชาติอีกหนึ่งรางวัลเป็นรางวัลเสริม
: : รางวัลพิเศษหรือเข้ารอบสุดท้ายรางวัลพิเศษ
: : ถอนตัว
: : ไม่ได้เข้าร่วม

## ดูเพิ่ม
* มิสแกรนด์อินเตอร์เนชันแนล

## อ้างอิง

## แหล่งข้อมูลอื่น

หมวดหมู่:มิสแกรนด์อินเตอร์เนชันแนลแบ่งตามประเทศ
บ้านสราญแลนด์

***บ้านสราญแลนด์*** เป็นละครโทรทัศน์ประเภทซิตคอม (Situation Comedy) สร้างโดย เดอะ วัน เอ็นเตอร์ไพรส์ เป็นเรื่องราวความอลวนของ 4 ครอบครัวพร้อมก๊วนเพื่อนบ้านตัวจี๊ดที่อาศัยอยู่ในหมู่บ้านที่ชื่อว่า "บ้านสราญแลนด์" ออกอากาศทุกวันจันทร์-พฤหัสบดี เวลา 19.00 - 19.55 น. ทางช่องวัน 31 เริ่มออกอากาศตอนแรกในวันจันทร์ที่ 8 มกราคม พ.ศ. 2561 และยุติการออกอากาศในวันที่ 27 กันยายน ปีเดียวกัน ยกเว้น สุภาพบุรุษสุดซอย ที่ออกอากาศมาจนถึงปัจจุบัน

## ศึกรักข้ามรั้ว

## สุภาพบุรุษสุดซอย

## ชะนีหนีคาน

## รักล้น ๆ คนเต็มบ้าน

## นักแสดงสมทบส่วนกลาง
* แอนนา ชวนชื่น รับบท **สมบัติ บุญมี (เฮียเบิ้ม)**
* หนุงหนิง สิงหราช รับบท **ยามโด่ง**

## รายชื่อตอน

## อ้างอิง

## แหล่งข้อมูลอื่น
* เรื่องย่อ "บ้านสราญแลนด์" : MGR Online
* ศึกรักข้ามรั้ว (บ้านสราญแลนด์) ที่ ช่องวัน 31
* สุภาพบุรุษสุดซอย (บ้านสราญแลนด์) ที่ ช่องวัน 31
* สุภาพบุรุษสุดซอย 2019 (บ้านสราญแลนด์) ที่ ช่องวัน 31
* ชะนีหนีคาน (บ้านสราญแลนด์) ที่ ช่องวัน 31
* รักล้นๆ คนเต็มบ้าน (บ้านสราญแลนด์) ที่ ช่องวัน 31


หมวดหมู่:รายการโทรทัศน์ช่องวัน 31
หมวดหมู่:รายการโทรทัศน์ไทยที่เริ่มออกอากาศตั้งแต่ พ.ศ. 2561
หมวดหมู่:ซิตคอมไทยในคริสต์ทศวรรษ 2010
หมวดหมู่:รายการโทรทัศน์ไทยที่ยุติการออกอากาศในปี พ.ศ. 2561
การฆ่าตัวตายเลียนแบบ

**การฆ่าตัวตายเลียนแบบ** (copycat suicide) คือการที่คนคนหนึ่งฆ่าตัวตายหรือพยายามฆ่าตัวตาย เลียนแบบเหตุการณ์การฆ่าตัวตาย หรือภาพจำลองเหตุการณ์การฆ่าตัวตาย ของคนอื่นที่เป็นคนรู้จัก หรือคนในสื่อ เช่นข่าวโทรทัศน์ เป็นต้น

ปรากฎการณ์ที่มีการเพิ่มขึ้นอย่างมากของจำนวนการฆ่าตัวตาย ซึ่งเกิดตามหลังการฆ่าตัวตายที่เป็นข่าวในวงกว้าง มักถูกเรียกว่า **ปรากฎการณ์แวเธ่อร์** (Werther effect) ซึ่งตั้งตามนิยายของเกอเธ่เรื่อง *[[แวเธ่อร์ระทม]]*

ในคนที่มีความเสี่ยงและไม่มีปัจจัยป้องกัน ข่าวสารเรื่องการฆ่าตัวตายอาจเป็นตัวกระตุ้นให้คนคนนั้นฆ่าตัวตายได้ อาจเรียกว่า **การฆ่าตัวตายแพร่ระบาด** (suicide contagion) ซึ่งอาจพบ "แพร่ระบาด" ได้ในระดับโรงเรียน ชุมชน หรือหากเป็นบุคคลมีชื่อเสียง ก็อาจแพร่ระบาดในระดับประเทศ หรือนานาชาติได้ เรียกว่า **การฆ่าตัวตายเป็นกลุ่มก้อน** (suicide cluster) ซึ่งเกิดจากการแพร่ไปของข่าวการฆ่าตัวตายหรือพฤติกรรมที่เกี่ยวข้องกับการฆ่าตัวตายออกไปในชุมชน กลุ่มก้อนแบบเป็นจุด (point cluster) คือกลุ่มของการฆ่าตัวตายที่เกิดขึ้นในสถานที่เดียวและเวลาเดียว สัมพันธ์กับการทราบข่าวโดยตรงในสังคมจากบุคคลใกล้ชิด ส่วนกลุ่มก้อนแบบใหญ่ (mass cluster) คือกลุ่มก้อนของการฆ่าตัวตายที่เกิดขึ้นในเวลาเดียวกันแต่ต่างสถานที่ สัมพันธ์กับการออกสื่อของข่าวการฆ่าตัวตายของคนมีชื่อเสียง ผ่านสื่อมวลชน

เพื่อเป็นการป้องกันการฆ่าตัวตายประเภทนี้ บางประเทศจึงถือเป็นธรรมเนียมที่จะไม่นิยมรายงานข่าวการฆ่าตัวตาย ยกเว้นเฉพาะกรณีพิเศษบางกรณี

## อ้างอิง

หมวดหมู่:จริยธรรมสื่อมวลชน
หมวดหมู่:การฆ่าตัวตาย
โอดะ โนบูยูกิ

**โอดะ โนบูยูกิ** (; ค.ศ. 1536 – 22 พฤศจิกายน ค.ศ. 1557) หรือที่รู้จักกันในชื่อ **โอดะ โนบูกัตสึ** () บุตรชายของโอดะ โนบูฮิเดะ เจ้าแคว้นโอวาริ และเป็นน้องชายของโอดะ โนบูนางะ

ต่อมาโนบูยูกิได้ร่วมมือกับซามูไรอีก 2 คน คือ ฮายาชิ ฮิเดซาดะ () และชิบาตะ คัตสึอิเอะ () ในการล้มล้างการปกครองของโนบูนางะผู้เป็นพี่ชายแต่ไม่สำเร็จ โนบูยูกิจึงถูกประหารเมื่อวันที่ 22 พฤศจิกายน ค.ศ. 1557

หมวดหมู่:ซามูไร
โอดะ โนบูฮิเดะ

**โอดะ โนบูฮิเดะ** (; ค.ศ. 1510 – 8 เมษายน ค.ศ. 1551) ขุนศึกและเจ้าแคว้นโอวาริระหว่างยุคเซ็งโงกุ เป็นบิดาของโอดะ โนบูนางะ

## ชีวประวัติ
โอดะ โนบูฮิเดะ เกิดในปี ค.ศ. 1510 ในแคว้นโอวาริ เป็นบุตรชายคนโตของ โอดะ โนบูซาดะ ซึ่งเป็นหัวหน้าตระกูลโอดะและดำรงตำแหน่งชูโกะได (shugodai) หรือรองผู้สำเร็จราชการในพื้นที่ตอนล่างของโอวาริ โนบูฮิเดะขึ้นเป็นหัวหน้าตระกูลเมื่อบิดาของเขาเสียชีวิตในปี ค.ศ. 1538

หลังรับตำแหน่ง โนบูฮิเดะเผชิญหน้ากับศัตรูหลายทิศทาง ได้แก่ ไซโต โดซัง ไดเมียวแห่งแคว้นมิโนะ ทางทิศเหนือ อิมางาวะ โยชิโมโตะ ไดเมียวแห่งแคว้นมิคาวะ ซูรูงะ และโทโทมิ ทางทิศตะวันออก ในปีหนึ่ง โนบุฮิเดะบุก ปราสาทอิดะ (Ida Castle) ในแคว้นมิคาวะ โดยมีกองกำลังของ ซาคาอิ ทาดาสึงุ (酒井忠次) และ ไนโตะ โนบุนาริ (内藤信成) ออกมาต่อสู้เพื่อป้องกันปราสาท

ปี1540 โนบูฮิเดะบุกยึด ปราสาทอันโจ (Anjō Castle) จากตระกูลมัตสึไดระ และตั้ง โอดะ โนบูฮิโระ (織田信広) บุตรชายของเขาเป็นเจ้าเมือง

ปี 1542 เขาเอาชนะอิมางาวะ โยชิโมโตะใน ยุทธการอาซูกิซากะครั้งแรก (First Battle of Azukizaka) แม้โนบูฮิเดะจะสามารถต้านศัตรูได้หลายครั้ง แต่เขาไม่สามารถรวมแคว้นโอวาริเป็นหนึ่งเดียวได้ เนื่องจากปัญหาความขัดแย้งภายในตระกูล

ปี 1543 โนบูฮิเดะบริจาค 4000 กาน (หน่วยเงินในยุคนั้น) ให้กับราชสำนักในเกียวโต เพื่อซ่อมแซมพระราชวังหลวง ในขณะที่โยชิโมโตะบริจาคเพียง 500 กาน การบริจาคนี้ทำให้ตระกูลโอดะมีอำนาจมากกว่าตระกูลชิบะ (Shiba) ซึ่งเป็นผู้ปกครองแคว้นโอวาริ

ปี 1547 โนบูฮิเดะพ่ายแพ้ต่อ ไซโต โดซัง ใน ยุทธการคะโนะกุจิ (Battle of Kanōguchi)

ปี 1548 อิมางาวะเอาชนะโนบูฮิเดะในยุทธการอาซูกิซากะครั้งที่สอง (Second Battle of Azukizaka) และขยายอำนาจต่อเนื่อง

ปี 1549 โนบูฮิเดะเจรจาสันติกับไซโต โดซัง โดยจัดการแต่งงานทางการเมืองระหว่าง โอดะ โนบูนางะ (บุตรชายคนโตของเขา) กับ โนฮิเมะ (ลูกสาวของไซโต โดซัง) ซึ่งทำให้โนบูฮิเดะสามารถมุ่งเผชิญหน้ากับโยชิโมโตะได้อย่างเต็มที่

ในช่วงหนึ่ง โนบูฮิเดะจับตัว มัตสึไดระ โมโตยาสุ (松平元康) หรือในภายหลังคือ โทกูงาวะ อิเอยาซุ ซึ่งเป็นบุตรชายและทายาทของ มัตสึไดระ ฮิโรทาดะ (松平広忠) มาเป็นตัวประกันเพื่อสร้างอิทธิพลในแคว้นมิกาวะ

## การเสียชีวิต
โนบูฮิเดะเสียชีวิตอย่างกะทันหันในปี 1551 ศพของเขาถูกฝังไว้ในตรอกเล็ก ๆ ใกล้กับ วัดโอสุคันนง (Osu Kannon Temple) ในเมืองนาโงยะ (Nagoya)

## อ้างอิง

หมวดหมู่:บุคคลที่เกิดในปี พ.ศ. 2053
หมวดหมู่:บุคคลที่เสียชีวิตในปี พ.ศ. 2094
หมวดหมู่:ไดเมียว
หมวดหมู่:ตระกูลโอดะ
พระนางสิริมหาธัมมราชาธิบดีเทวี

**พระนางสิริมหาธัมมราชาธิบดีเทวี** (, ); พระอัครมเหสีใน พระเจ้าญองยาน แห่ง ราชวงศ์ตองอู พระองค์เป็นพระราชธิดาของ พระเจ้าบุเรงนอง ทรงอภิเษกกับพระเชษฐาต่างพระมารดา **พระเจ้าญองยาน** เมื่อวันที่ 25 กุมภาพันธ์ ค.ศ. 1577 นอกจากนี้พระองค์ยังเป็นพระราชมารดาของกษัตริย์แห่งราชวงศ์ตองอูถึง 2 พระองค์คือ พระเจ้าอะเนาะเพะลูน และ พระเจ้าตาลูน

## อ้างอิง

หมวดหมู่:ราชวงศ์ตองอู
หลี่มี่ (ราชวงศ์สุย)

**หลี่มี่** ( , 562 – 20 มกราคม 619) ชื่อรอง **เสฺวียนสุ่ย** () เป็นผู้นำขบวนการกบฏต่อต้านการปกครองของ ราชวงศ์สุย ของจีน ตอนแรกเขาเป็นที่ปรึกษาทางการทหารของขุนพลของราชวงศ์สุย หยาง เสฺวียนกัง ที่ก่อการกบฏต่อต้าน จักรพรรดิสุยหยาง ในปี ค.ศ. 613 แต่ล้มเหลว และหลี่ก็นำกบฏต่อจักรพรรดิหยางด้วยมือของตัวเองในปี ค.ศ. 617 เขาได้รับผู้ติดตามจำนวนมากตามมาจนมีความคาดหวังอย่างกว้างขวางว่าอีกไม่นานเขาจะสามารถเอาชนะกองกำลังสุยและสร้างราชวงศ์ใหม่ได้ มากเสียจนแม้แต่ผู้นำกบฏคนสำคัญคนอื่นๆ รวมถึง โต้วเจี้ยนเต๋อ, เหมิง ไห่กง (孟海公), สฺวี ยฺเหวียนหลาง และ จู คัน กำลังเรียกร้องให้เขารับตำแหน่งจักรพรรดิ แม้แต่ หลี่หยวน (ในไม่ช้าก็จะกลายเป็นผู้ก่อตั้งราชวงศ์ถังในฐานะจักรพรรดิเกาจู่) ก็เขียนถึงเขาด้วยคำวิงวอนที่สนับสนุนการอ้างสิทธิ์ของจักรพรรดิโดยปริยาย หลี่ มี่ พยายามที่จะเข้าควบคุมเมืองหลวงทางตะวันออกของสุย ลั่วหยาง แต่กองกำลังของเขาถูกกองกำลังสุยขัดขวาง และเขาไม่เคยมาเพื่อเรียกร้องตำแหน่งจักรพรรดิ แต่ยอมรับตำแหน่ง เว่ยหวัง

ในเดือนตุลาคม ปี ค.ศ. 618 ขุนพลราชวงศ์สุย หวัง ซื่อชง บดขยี้กองกำลังของเขาที่หยานฉี หลี่ มี่ หนีไปยังดินแดนถังและยอมจำนนต่อจักรพรรดิเกาจู่ แต่ต่อมาก็ก่อกบฏต่อถังและพยายามฟื้นฟูกองทัพของเขาเอง ขุนพลราชวงศ์ถัง เฉิง หยันจือ (盛彦师) จับกุมและประหารชีวิตเขา

## ปูมหลัง

หลี่ มี่ มาจากสายขุนนางในราชวงศ์ที่ต่อเนื่องกัน ราชวงศ์เว่ยตะวันตก, ราชวงศ์โจวเหนือ และ ราชวงศ์สุย บิดาของเขา หลี่ กวน (李宽) ผู้ซึ่งได้รับตำแหน่ง ผูชานโหว  เดิมตระกูลหลี่ไม่ได้มาจากที่นั่น แต่เดิมอาศัยอยู่ที่เมือง ฉางอัน ซึ่งเป็นเมืองหลวงของราชวงศ์สุย เนื่องจากตำแหน่งบิดาของเขา หลี่ มี่ จึงกลายเป็นราชองครักษ์ของจักรพรรดิสุยหยาง และเขาได้รับการกล่าวขานว่าใช้เงินเพื่อรวบรวมเพื่อน ๆ รอบตัว อยู่มาวันหนึ่ง เมื่อจักรพรรดิหยางเห็นเขา จักรพรรดิหยางรู้สึกวิตกกับรูปร่างหน้าตาของเขา และบอกกับ อวี้เหวิน ฉู่ ซูกง ให้ถอด หลี่ มี่ จากนั้น อวี้เหวิน เกลี้ยกล่อม หลี่ มี่ ให้ลาออกจากกองทหารรักษาการณ์ และหลี่มักจะเดินทางไปทั่วเมืองหลวง ขี่วัวกระทิงและอ่านหนังสือขณะทำเช่นนั้น โดยเฉพาะ ฮั่น ชู เมื่อ อัครมหาเสนาบดี หยาง ซู เยว่โหวเห็นเขา เขาประหลาดใจกับความขยันหมั่นเพียรของ หลี่ มี่ และเมื่อหลี่รู้ว่าเขาเป็นอัครมหาเสนาบดี ก็กราบไหว้และกล่าวชื่อของเขาด้วยความเคารพ หยาง ซู พาหลี่ไปที่คฤหาสน์และพูดคุยกับเขา เขาพูดคุยกับลูกชายของเขา หยาง เสฺวียนกัง ว่า "สติปัญญาและความสามารถของ หลี่ มี่ อยู่ไกลเกินกว่าของเจ้า ตอนนี้ หยาง เสฺวียนกัง และ หลี่ มี่ กลายเป็นเพื่อนกัน บางครั้ง หยาง เสฺวียนกัง จะกลั่นแกล้ง หลี่ และ หลี่ จะตอบโต้กลับ

:*ข้าจะซื่อสัตย์และไม่ประจบเจ้า ในสนามรบ เมื่อสองกองทัพประจันหน้ากัน ข้าไม่เก่งเท่าเจ้าที่ตะโกนโวยวายให้ศัตรูหวาดกลัวและยอมจำนน  อย่างไรก็ตาม เท่าที่รวบรวมคนที่มีความสามารถบนแผ่นดินโลกและปล่อยให้พวกเขารับใช้อย่างเหมาะสมตามความสามารถของตน เจ้าไม่ดีเท่าข้า ทำไมเจ้าถึงดูถูกคนที่มีความรู้โดยอาศัยตำแหน่งสูงของเจ้า?*

หยาง เสฺวียนกัง ไม่โกรธเคือง และในความเป็นจริง กลายเป็นมิตรกับหลี่มากขึ้นหลังจากการตำหนิของหลี่

## อ้างอิง

หมวดหมู่:ราชวงศ์สุย
หมวดหมู่:ราชวงศ์ถัง
หมวดหมู่:บุคคลในยุคราชวงศ์สุย
หมวดหมู่:บุคคลในยุคราชวงศ์ถัง
หมวดหมู่:บุคคลจากมณฑลส่านซี
ไข้จากระดับเม็ดเลือดขาวต่ำ

ภาวะ**ไข้จากระดับเม็ดเลือดขาวต่ำ** () คือการที่ผู้ป่วยมีไข้ร่วมมีเม็ดเลือดขาวชนิดนิวโตรฟิลในระดับต่ำกว่าปกติ บางครั้งเรียกว่า ภาวะ**[[ติดเชื้อในกระแสเลือด]]ร่วมกับมีเม็ดเลือดขาวต่ำ** (neutropenic sepsis) ซึ่งมักหมายถึงผู้ป่วยที่มีอาการโดยรวมไม่ดี ผู้ป่วยไข้จากระดับเม็ดเลือดขาวต่ำเหล่านี้ ประมาณ 50% จะสามารถตรวจพบได้ว่ามีการติดเชื้อ และ 20% จะพบว่าตรวจพบแบคทีเรียในกระแสเลือดร่วมด้วย
## อ้างอิง

หมวดหมู่:โรคของโมโนไซต์และแกรนูโลไซต์
หมวดหมู่:วิทยามะเร็ง
หมวดหมู่:ภาวะฉุกเฉินทางวิทยามะเร็ง
โทโมกะ คูโรตานิ

thumb
**โทโมกะ คูโรตานิ**  (; เกิด 11 ธันวาคม ค.ศ. 1975 ที่ซาไก จังหวัดโอซากะ ประเทศญี่ปุ่น) เป็นนักแสดงหญิงชาวญี่ปุ่น

## ผลงานหลัก

### ภาพยนตร์
* *Boxer Joe* (1995)
* 勝手にしやがれ!! 英雄計画 (1996)
* *Innocent Hearts* (渇きの街) (1997)
* *Labyrinth of Dreams* (ユメノ銀河) (1997)
* *Samurai Resurrection* (魔界転生) (2003)
* *The Battling Angel* (天使の牙) (2003)
* *Quill* (クイール) (2004)
* นินจาดวงตาสยบมาร  (2005)

### ละครโทรทัศน์
* *Carnation* (2011)

## แหล่งข้อมูลอื่น
* (ญี่ปุ่น) Official site 
* 
* Japanese Movie Database
หมวดหมู่:บุคคลที่เกิดในปี พ.ศ. 2518
หมวดหมู่:นักแสดงหญิงชาวญี่ปุ่น
หมวดหมู่:นักแสดงภาพยนตร์หญิงชาวญี่ปุ่น
หมวดหมู่:บุคคลที่ยังมีชีวิตอยู่
หมวดหมู่:บุคคลจากซาไก
จ้ำเลือดฮีน็อช–เชินไลน์

**จ้ำเลือดฮีน็อช-เชินไลน์** () หรือ **โรคหลอดเลือดอักเสบจากไอจีเอ** () **จ้ำเลือดอะนาฟิแล็กตอยด์** () **จ้ำเลือดรูมาติกา** () เป็นโรคของผิวหนัง เยื่อเมือก และอวัยวะภายใน ซึ่งมักพบในเด็ก ทำให้เกิดรอยจ้ำเลือดนูนคลำได้ มักพบมีอาการปวดข้อและปวดท้องร่วมด้วย บางรายอาจมีอาการทางไตร่วมด้วยทำให้เกิดไตอักเสบและมีโปรตีนและเลือดปนมากับปัสสาวะแต่มักไม่ปรากฏชัดเจน ผู้ป่วยจำนวนหนึ่งอาจมีอาการทางไตที่รุนแรงและกลายเป็นโรคไตเรื้อรังได้ โรคนี้มักเกิดตามหลังการติดเชื้อ เช่น การติดเชื้อที่คอหอย เป็นต้น

HSP เป็นโรคในกลุ่มของโรคหลอดเลือดอักเสบทั่วร่าง มีลักษณะเฉพาะคือเกิดมีสารภูมิคุ้มกันเชิงซ้อน ซึ่งมีองค์ประกอบหนึ่งเป็นอิมมูโนกลอบูลินเอ (IgA) ไปจับในตำแหน่งต่างๆ ของร่างกาย ส่วนสาเหตุที่ทำให้เกิดกระบวนการนี้ยังไม่เป็นที่ทราบแน่ชัด ในเด็กมักพบว่าเป็นอยู่หลายสัปดาห์ และจะหายได้เองโดยไม่ต้องใช้การรักษาจำเพาะ (ใช้เฉพาะการรักษาบรรเทาอาการ) หนึ่งในสามจะกลับเป็นซ้ำ และหนึ่งในร้อยจะทำให้เกิดโรคไตเรื้อรัง ส่วนในผู้ใหญ่จะมีพยากรณ์โรคที่ต่างไปจากเด็ก โดยอาการทางผิวหนังจะเป็นอยู่กว่า 2 ปีโดยเฉลี่ย และมักกลับเป็นๆ หายๆ ได้หลายปี ไม่ได้หายเองอย่างในเด็ก และมักพบภาวะแทรกซ้อนบ่อยกว่า
## อ้างอิง

## แหล่งข้อมูลอื่น

หมวดหมู่:วิทยารูมาติก
หมวดหมู่:กุมารเวชศาสตร์
หมวดหมู่:วักกวิทยา
หมวดหมู่:โรคภูมิต้านตนเอง
หมวดหมู่:โรคซึ่งไม่ทราบสาเหตุ
หมวดหมู่:โรคผิวหนังที่สัมพันธ์กับหลอดเลือด
พระนางคีนเมียะ

**พระนางคีนเมียะ** (, ) เป็นพระมเหสีของพระเจ้าตะเบ็งชะเวตี้แห่งราชวงศ์ตองอู พระราชบิดาของพระนางตะโดธรรมราชาที่ 1 เป็น 1 ใน 7 ขุนนางที่ได้รับการอวยยศจากพระเจ้าตะเบ็งชะเวตี้ให้เป็นเจ้าเมืองแปร ใน ค.ศ. 1530 พระนางและพระสหายคือ พระนางธัมมเทวีแห่งตองอู ได้เป็นพระมเหสีในพระเจ้าตะเบ็งชะเวตี้

## อ้างอิง

## บรรณานุกรม
* 
* 

หมวดหมู่:ราชวงศ์ตองอู
สวีดิชเฮาส์มาเฟีย

**สวีดิชเฮาส์มาเฟีย** () เป็นกลุ่มนักดนตรีเฮาส์ ชาวสวีเดน ประกอบด้วย Axwell, Steve Angello และ Sebastian Ingrosso โดยเริ่มก่อตั้งครั้งแรกในปี ค.ศ. 2008 ต่อมาถูกจัดอันดับที่ 11 ในชาร์ต DJ Magazine Top 100 DJ Poll 2011 และถูกเรียกว่า "หน้าตาหลักของดนตรีโพรเกรสซิฟเฮาส์" ใน DJ Magazine Top 100 Poll 2012 ได้จัดอันดับพวกเขาอยู่ในอันดับที่ 12 เมื่อวันที่ 24 มิถุนายน 2012 ได้ประกาศผ่านทางเว็บไซต์ของตนว่าจะแยกวงกันหลังจากทัวร์ "One Last Tour" ซึ่งสิ้นสุดลงในงาน Ultra Miami 2013 ในวันที่ 24 มีนาคม 2013

ในเดือนมีนาคม 2018 สวีดิชเฮาส์มาเฟียกลับมารวมตัวอีกครั้งเพื่อแสดงในงานเทศกาลดนตรีอิเล็กทรอนิกส์ Ultra Music Festival 2018 ซึ่งเป็นโอกาสครบรอบ 20 ปีของเทศกาล ต่อมาพวกเขาประกาศทัวร์ "Save The World Reunion Tour" โดยเริ่มที่สต็อกโฮล์ม ประเทศสวีเดนในวันที่ 2 พฤษภาคม 2019 และสิ้นสุดที่สิงคโปร์ วันที่ 20 กันยายน 2019

## ผลงานทั้งหมด
;สตูดิโออัลบั้ม
* *Paradise Again* (2022)

;อัลบั้มรวมเพลง
* *Until One* (2010)
* *Until Now* (2012)

## อ้างอิง

## แหล่งข้อมูลอื่น

* 

หมวดหมู่:ดีเจสวีเดน
หมวดหมู่:กลุ่มดนตรีที่ก่อตั้งในปี พ.ศ. 2551
หมวดหมู่:ศิลปินสังกัดเวอร์จิ้นเรเคิดส์
ตุนกู อิซกันดาร์ อับดุล จาลิล อาบู บาการ์ อิบราฮิม

**ตุนกู อิสกันดาร์ อับดุล จาลิล อาบู บาการ์ อิบราฮิม** (; ประสูติวันที่ 14 ตุลาคม ค.ศ. 2017) เป็นพระราชโอรสองค์แรกและพระราชโอรสธิดาองค์ที่สองแด่ตุนกู อิซมาอิล อิดริซ อับดุล มาจิด อาบู บาการ์ อิซกันดาร์ อิบนี ซุลตัน อีบราฮิม อิซมาอิล ตุนกู มะฮ์โกตา (มกุฎราชกุมาร) แห่งรัฐยะโฮร์  กับเจ๊ะ ปวน คาลีดา บุซตานัม พระมเหสีของพระองค์

## พระอิสริยยศ
* **14 ตุลาคม ค.ศ. 2017 - ปัจจุบัน**: เจ้าชาย (ยังอามัด มุลิอา) ตุนกู อิสกันดาร์ อับดุล จาลิล อาบู บาการ์ อิบราฮิม อิบนี ตุนกู อิสมาลี อิดริส อับดุล มาจิด อาบู บาการ์ อิสกันดาร์

## อ้างอิง

หมวดหมู่:บุคคลที่ยังมีชีวิตอยู่
หมวดหมู่:ชาวมาเลเซียเชื้อสายจีน
หมวดหมู่:ชาวมาเลเซียเชื้อสายเดนมาร์ก
หมวดหมู่:ชาวมาเลเซียเชื้อสายอังกฤษ
หมวดหมู่:ชาวมาเลเซียเชื้อสายมลายู
หมวดหมู่:มุสลิมชาวมาเลเซีย
หมวดหมู่:บุคคลที่เกิดในปี พ.ศ. 2560
หมวดหมู่:บุคคลจากโจโฮร์บะฮ์รู